SOZIOEKONOMIA: HITZ POTOLOA HERRITIK LANDUTA | danbolin\nSOZIOEKONOMIA: HITZ POTOLOA HERRITIK LANDUTA\nBadira bizpahiru hilabete herritar taldetxo bat biltzen hasia dela Zestoako egoera sozioekonomikoaz arduratuta. Bizpahiru hilabete baino gehixeago dira, ordea, sistema oso baten erorketan zulo beltzean erori ginenetik; sei zazpi bat urte izango dira honezkero. Eta besterik esaten duenik baldin badago ere, gauzak “onera” bueltatzen ari diren zantzurik ez da ageri.\nKalean dago jendea. Kalean ikusten dira gazteak bezala erretiroa hartzear diren helduak ere. Europak piztutako gerretatik eta miseriatik ihesi datozen milaka pertsonek gure herrietara iristen jarraitzen dute bizitza hobe baten esperantzan, baina mailakatutako gizarte honetan azken koskan soilik dute lekurik. Enpresak beren aktibitate ekonomikoa gelditu eta ateak ixten ezagutu ditugu. Beroaldi ekonomikoarekin batera poltsikoak ere ederki berotu ditu zenbaitek gure lurren eta ingurumenaren kontura. Zahartzen ari den jendarte honek ez du zaintzarako irtenbide kolektiborik eskaintzen. Eta ahaztu gabe oraindik ere herri honetako biztanleriaren erdia bestearen azpitik bizi dela; beste edozein aldagairi gizartearen erdiari gehitu beharko zaion faktorea.\nZerrendak luze jarrai dezake, baina guztiok ulertzen dugu zertaz ari garen eta zertaz ari den herritar taldea: justizia sozialaren gaia agendako lehentasunezko puntuetan sartzeaz, lanpostu duinez, herrian lan eta bizi ahal izateko eskubideaz… Eta hori guztia eta gehiago lantzen hasteko asmoz sortu da Astindu taldea; herritik lantzeko asmoz. Zestoaren eta zestoarron interes eta beharretara egokitu nahi duen taldea da, sinetsita aldaketa herri mugimendutik eta behetik iritsiko dela iritsiko bada. Globalean pentsatu eta lokalean ekin.\nMartxa hartzen ari den taldea da oraindik Astindu. Lehen bilera urrian egin zen, eta gaur egituratzen eta definitzen ari dira taldearen pausoak, norabidea eta lehen jo-puntuak. Hamar-hamabost pertsona gerturatu dira lehen bileretara, baina guztiak irekiak dira. Geroz eta mugimendu zabalagoa izateko asmoa dago herritar gehiagorengana iritsi eta ahalik eta esparru gehien landu ahal izateko.\nLehen bi zitak prestatzen\nLeundu beharreko ertz asko geratzen bazaizkie ere oraindik, lehen bi ekitaldiak prestatzen ari dira. Ziklo moduan ikusarazi nahi dira, egun ezberdinetan badira ere elkarri lotuta. Batetik, urtarrilaren 14rako herritarrek osatutako mahai-inguru bat ari dira antolatzen, Zestoako egoera sozialaz herriak hitz egin eta eztabaidatu dezan; gu eta gure ingurua nola ikusten ditugun, egiteko zer dagoen identifikatu edo herriari zein norabide eman nahi zaion. Eta horri lotuta, bigarren saioa otsailaren 18rako aurreikusten duten ‘Gure Kabuz ala Hil’ Euskal Herriko alternatiba sozioekonomikoen inguruan Topatuk eta Ernaik egindako dokumentalaren emanaldia izango da. Emanaldiaren ostean egileekin solasaldia egingo dute.\nZestoan eragin-puntuak identifikatu eta gaia lantzen hasteko abiapuntutzat hartu dituzte lehen bi ekitaldi hauek.\n73 positibo zenbatu dituzte astelehenetik asteazkenera bitartean Zestoan\nPrevious Article Otarre guztiak ez dira berdinak\nNext Article ARTZAIN BATEN 24 ORDUAK


Global Science Research enpresaren esku utzi zituen Mark Zuckerbergen sare sozialak milaka erabiltzaileren datu pertsonalak. Kasuak zalaparta handia sortu zuen sarean dagoen segurtasun faltagatik eta ezbaian jarri zuen Facebooken fidagarritasuna.\nHilabete geroago Twitterrek bide bera erabili duela atera da argitara: 2014ko abenduaren eta 2015ko apirilaren artean Global Science Research enpresari datuak saldu zizkion eta honek Cambridge Analyticaren esku utzi zituen. Azken kasuak ez du aurrekoak izandako oihartzun bera izan, baina sare sozialetan datu pertsonalek duten babesgabetasuna azaleratu dute.\nTwitterrek jada publikoak diren datuak baino ez ditu jartzen beste zerbitzu baten esku. Hau da, publikoki dauden txioak eta erabiltzaileek argitaratutako datuak soilik lortu ditzake erosleak. Telefono zenbakia eta helbide pertsonala salbu egongo lirateke negozio horietatik. “Beste zerbitzu batzuek ez bezala, Twitterrek izaera publikoa du eta erabiltzaileek eurek onartzen dute zer egin publiko eta zer ez”, dio Twitterreko bozeramaile batek Mashable atarian.\nFacebookek izandako arazoak saihesteko, Cambrigde Analytica iragarkietatik kentzea erabaki du Twitterrek. Euren negozio eredua Cambrigde Analyticarekin ez datorrela bat argudiatu dute.\nErabiltzaileen kokapenen eta jardueren berri jaso dute polizia departamentuek Twitterrekin lotura estua daukan Dataminr enpresari esker.\nAEBetako presidenteak, Twitterren 80 milioi jarraitzaile dituena, sare sozialaren aurka egin du. Haren esanetan, Twitterrek zentsuratu egin duelako. Korreo bidezko botoari buruz Trumpek idatzitako txio bat gezurtatu izanak piztu du kalapita. Sare sozialen kudeatzaileek duten... [+]


Vicente Arruti Lapeira\nLanbidea: Fakturatzaile baimendua\nEAJko militantea izan zen 1932tik. Gerra hasi ondoren, kopiatzaile-lanetan aritu zen Hornidura Batzordean, 1936ko irailaren 26an Itxarkundia batailoira boluntario joan zen arte. Sukaldari-lanetan aritu zen batailoian. Presoak Sailkatzeko Lizarrako Batzordearen aurrean egin zuen deklarazioan adierazi zuen gerrako hainbat frontetan ibili zela (Villarreal, Durango, Miravalles...) 1937ko abuztuaren 25ean Laredon atxilotu zuten arte.\n1937ko irailean, Lizarrako espetxean zegoen preso eta, ondoren, bere aurka abiarazitako gerra-kontseilu baten harira, Bilboko Eskolapioetara eraman zuten. Instrukzio-fasean Eusebio Altuna eta Juan Jose Garmendia azpeitiarren idatzi bat dago jasota, Falangearen Azpeitiko buruak ziurtatua. Idatzi horretan dago azalduta Vicente "katoliko praktikantea" zela eta EAJkoa izan arren, ez zuela "inolako jarduera politikorik" egin. Azkenik, 1938ko otsailaren 17an, gerra-kontseiluak erabaki zuen Vicenteri eta auzi bereko beste auzipetu batzuei egotzitako gertaerak, ez zutela “zigortzeko adinako garrantzirik”. Hala ere, “auzipetuak `Causa Nacional´ esaten ziotenaren aurkakoak zirela eta B atalean sailkatu zituzten”.\nVicente, gainera, Urolako treneko fakturatzaile-lanpostutik bota zuten 1936ko irailaren 20an, "lanpostua bertan behera uzteagatik”. 1979ko apirilaren 24an berronartu egin zuten eta borondatezko erretiroa hartu zuten laneko amnistiari buruzko 1977ko urriaren 15eko 46/1977 Legearen harira.\nGizateriaren aurkako krimena, pertsekuzioarena: garbiketak > Garbiketa batzordeak > Estatuko, probintziako eta toki-administrazioko garbiketa\nEgilea: Trenbideen Errejimentuko Buruzagitza\nData: 1936-09-20 / 1979-04-24\nGipuzkoako Aldundiko langileak, 1936. Iturria: Bibliografia.\t(Ref. D.L. / L.G. SS 2168-2016). - (Bibliografia).\nOLAIZOLA ELORDI, J.: 1936. Represión y reconversión. El ferrocarril del Urola. Iturria: Bibliografia.\t- (Bibliografia).\n1979ko apirilaren 24an berronartu egin zuten eta borondatezko erretiroa hartu zuten laneko amnistiari buruzko 1977ko urriaren 15eko 46/1977 Legearen harira.\nTokia: Laredo (Cantabria)\nLizarra Espetxea (Nafarroa) Escolapios Espetxea (Bilbo, Bizkaia) 1937-09-00\nTokia: Escolapios Espetxea (Bilbo, Bizkaia)\nData: 1937-10-00 / 1938-02-17\nez dago erabilgarri Gerra-kontseilua Artxibatzea 1938-02-17\n2219/37 Urgentziazko prozedura sumarisimoa. Iturria: IV Tokiko Auzitegi Militarra (Ferrol).\t- (Agiritegi-dokumentua).\nSailkatze Batzordearen akta. Iturria: IV Tokiko Auzitegi Militarra (Ferrol).\t- (Balorazio Batzorde Akta).\nGizateriaren aurkako krimena, presoaldiarena edo askatasun fisikoaz gabetzekoa > Langileen batailoia\n"B atalean" sailkatu zuten.


Ehun urteko aktoreak Nafarroako Filmategiaren urtarrileko programazioan – Gazteon KZ\nNafarroako Filmategiak ehun urtetik gorako lau aktore protagonista dituen programazioarekin hasiko du urtea. Horrez gain, Iruñea Beltzeko zikloa, Más Cercano Zinema, Foco Punto de Vista edo sesio Bereziak aurkeztuko ditu. Horien hurrengo hitzordua urtarrilaren 13an izango da, Javier Tolentino zinemagile iruzkingileak zuzendutako Un blues para Teheran dokumentalarekin.\nHorrez gain, Zine Ziklo hurbileneko bi erakusketa proiektatuko dira. Lehenik eta behin, Irasko dago, urtarrilaren 15ean, 19: 00etan. Hurrengo astean, Ione Atenearen urtarrila proiektatuko dute (urtarrilaren 21ean, 19: 30ean), Generazinema programaren (Nafarroako Gobernuak ikus-entzunezko ekoizpenari emandako diru-laguntzak) onuradunen ekoizpenen esparruan.\nEmakumezko aktoreen mendeurrena eta Ateneoa\nGainera, 2021ean 100 urte bete zituzten lau aktore estatali Ziklo Berezia eskainiko die. Lehenengoa Jan Sterling (1921-2004) da, Hollywoodeko zinemaren urrezko garaiko hogei film luze baino gehiagotan antzeztu zuena, eta hirurogeiko hamarkadan bere telebistako agerpenetan gehien irauli zena. Hilaren 8an, 19: 30ean, bere interpretaziorik ospetsuenetako bat proiektatuko dute: El gran carnaval (Billy Wilder, 1951).\nDe aquí a la eternidad filma aprobetxatuz, Filmategiak bi aktore aldi berean gogoratuko ditu hilaren 22an, 19: 30ean: Donna Reedy Deborah Kerr.\nErakusketa honetako laugarren protagonista Lana Turner da, Hollywood klasikoko beste izar bat, eta zinemako melodramarik ospetsuenetako bat ikusiko dugu, Imitación a la vida (urtarrilaren 29an, 19: 30ean).\nUrte berriari hasiera emateko, Ateneoak film bat ez ezik, argitalpen bat ere aurkeztuko du: Argentinako La vida útil aldizkaria, duela gutxi gure herrialdean banatzen hasi dena. Hilabete honetako saioan, Lucia Salas editorea gonbidatuko dute aldizkaria aurkeztera eta Dan Sallitt zinemagile eta kritikari estatubatuarraren Fourteen filmaren proiekzioa sartzera (urtarrilaren 14an, 19: 30ean).\nPamplona Negra, Cine Impresnificable eta Punto de Vista zikloak\nBaluarten garatuko den Iruñea Beltzeko ziklorako aukeratutako hiru tituluak zinema britainiarraren garai zehatz batekoak dira. Garai horretako hiru film aukeratu dituzte: Larga es la noche (hilaren 13an, 19: 30ean), noche en la ciudad (hilaren 14an, 19: 30ean) eta víctima (hilaren 15ean, 19: 30ean).\nZine Inprimagarriaren zikloak modu kronologikoan errepaso bat emango dio ezinbestekoen aukeraketari, zine silentearen oroigarri batekin hasiz, duela 100 urte ekoitzitako film bat berreskuratuz (Las tres luces) 20an 19: 30ean, eta ondoren Jean Vigok zuzendutako 1930eko hamarkadako film bat (L ‘Atalante), Neroren 27an ordu berean.\nBere irudia eta 2021eko programazioaren aurrerapen batzuk iragarri ostean, Punto de Vista Zinema Dokumentalaren Nazioarteko Jaialdiak Nafarroako Filmategiaren aretoa bisitatuko du, joan den edizioko film irabazleen azken atalarekin. Kathryn Elkin (Irlanda) eta Sung-A Yoon (Hego Korea) dira jai-giroko zinemagile sarituetako bi. Zinegile irlandarraren Queen filma izango da ikusgai, hilaren 28an, 19: 30ean. Sung-A Yoon korearrarena, Overseas (egun berean), Publikoaren Sari Berezia jaso zuena. Zinemaldiak bere sail ofizialari buruzko xehetasun gehiago emango ditu laster, eta martxoan Nafarroako Filmategia bisitatuko du, Amos Vogel zinemagile eta, emaztearekin batera, cinema 16ren sortzaileari eskainitako atzera begirakoarekin: New Yorkeko irabazi-asmorik gabeko elkarte bat da, zinema komertzialetan ikusi ezin ziren filmak 16mm-tan erakusten dituena.\n← Banatu dira Iruñeko XXX. Euskarazko Literatur Lehiaketaren sariak\nDavid Zabalak, Asier Gabiolak eta Txomin lakak “Hortzak” sortu eta lehen diskoa kaleratu dute →\nLucía Lacarrak “barne bidaia” eskainiko du bere obra berriarekin


Emprendimiento archivos - Page 4 of 10 - Araba ekinean\nPublicado por miguel a las November 27, 2018\nAraba Ekinean ekimenak taldean erabaki dugu lurraldean ekintzailetzarako dauden laguntza mota guztien azalpena egitea. Artikulu honetan proiektuaren bideragarritasuna baloratzeko laguntzak azalduko ditugu, baina etorkizunean sorkuntzarako laguntzei buruz eta hazkunde eta kontsolidaziorako laguntzei buruz ere hitz egingo dugu.\nPublicado por miguel a las November 23, 2018\nPublicado por miguel a las October 25, 2018\nZure negozioari ekiteko laguntza emango dizuten sei aplikazio\nInork ez zuen esan ekintzailearen ibilbidea erraza zenik. Izan ere, askotan, errusiar mendian egindako bidaia bat dirudi beste edozer baino gehiago. Horregatik da hain garrantzitsua erabakirik onenak hartzen eta modu eraginkorrenean lan egiten lagunduko dizuten tresna onak edukitzea.\nPublicado por miguel a las October 4, 2018\nMentorizazioa, prestakuntza eta langune bat jasoko duten lau proiektu hautatuko dira.\nPublicado por miguel a las September 26, 2018\nCooworkingean ekintzailetzan aritzea\nGiro desberdin batean lan egiteko aukera bezala ageri dira coworkingak\nPublicado por miguel a las September 18, 2018\n“Bideojoko bat garatzea eta merkatura botatzea erronka zaila da, baina posible da”\nElkarrizketa Vitoria-Gasteizko F2P Campuseko zuzendari Jon Beltrán de Herediari.\nPublicado por miguel a las September 13, 2018\nEkintzarako bideratutako 10 asteko esperientzia intentsiboa dugu.\nPublicado por miguel a las September 6, 2018\nHonako hau 2018ra begira gazte ekintzailetza bultzatzeko deialdia.\nPublicado por miguel a las July 27, 2018\nCampusen zuzendaritzak sei talde aukeratu ditu parte hartzeko


Kontratatutako konexioak agindutakoa eskaintzen du? | Consumer\nKontratatutako konexioak agindutakoa eskaintzen du?\nGooglek Measurement Labs sustatu du, kontsumitzaileei Interneteko sarbidea monitorizatzea ahalbidetzen dien ekimena\nInterneteko hornitzaileen publizitatea oso abiadura handiak agintzen ditu praktikan baino gutxitan betetzen dira. Segundoko 20 megabit famatuak denbora “20 megara arte” igaro dela, eta ahalmen hori guztiei emateko ezintasun erreala bezeroak estaldura-eremuetan. Nola egin daiteke horiek eskaintzen duten konexioaren kalitatea kontrolatzea enpresak?\nInterneterako abiadura handiko sarbidea Espainian\nbatez ere ADSL lineen bidez gertatzen da,\nzehazki, kasuen %80an, azaroko datuen arabera\nTelekomunikazioen Merkatuko Batzordearen 2008ko txostena. (e)n\ndata horretan ia bederatzi milioi banda-konexio zeuden\nzabala, ia 20 100 biztanleko. Baina ADSLak\ndiseinuaren intrintsekoak. Zenbat eta gehiago urrundu\ntelefonoguneko bezeroaren helbidetik,\nlaster, abiadura txikiagoak lortuko dira. Baita\nkableatuaren egoera bezalako faktoreek eragiten dute, eta\nhorregatik, zaila da abiadura bermatzea.\nbezero guztiei eskaintzen zaie, baina operadoreei\nemariaren% 10 bakarrik bermatu behar dute. Zer da?\nhau da, segundoko 20 megabit kontrata daitezke deskargan\nsegundoko 2 megabit bihurtzea. Ez\nkasu gehienetan,% 50 baino gehiago\neskainitakoaren arabera (PDF),\noperadoreek Industria Ministerioari bidalitako kalitatea.\nzerbitzuaren kalitateari esker,\nkontsumitzaileak, hornitzaile batek erabakitzen dituenean\nerakunde honek konparazio bat egiten du\nbakoitzaren portaera azkar boskoitzeko.\nSarearen neutraltasunerako mehatxuak\nBestalde, estatuen hornitzaile batzuk\nEstatu Batuak eta beste herrialde batzuk\nP2P sareen zirkulazioa murriztu da,\nzerbitzu erabilienak. Horrela saihesten da\nsarearen kongestioa. Halaber, kudeaketa sozietateak\negile-eskubideen eta kultura-industrien erakusgarri\nhorrelako murriztapenak erabiltzearen alde,\nerabiltzaileek musika, bideoak eta filmak partekatzen dituzte\naplikazio horien bidez.\nbaina ekintza horiek neutraltasuna hausten dute\nInternet sortu zenetik ezaugarritu duena, eta\nhorietan interferitzea. Hornitzaile batzuek hasitako bidea ez\nerabiltzaileei bakarrik egiten die kalte, baita\nweb-etik bizi diren enpresak (Google, Yahoo!, eBay, Amazon, etab.) a)\nsarbide librea, neutrala eta\nunibertsal posiblea. Adibidez, Googlek asko diseinatzen ditu\negoera onean dauden web-aplikazioak\nildo hori Google, Partzuergoaren ekimenaren barruan dago.\nFoundation, erabiltzaileei honetarako programak eskaintzen dizkiena:\nhaien konexioa monitorizatzea, horrela ziurtatu ahal izateko\nhain zuzen ere, hornitzaileek agindutakoaz gozatzen dute\nabiadura edo trafikoarekiko errespetua bezalako parametroak\nP2P programen datuak. Proiektuak Measurement du izena.\nLab eta plataforma ireki gisa diseinatu da. Bestetik\nalde batetik, kode librean oinarritzen da, eta\nikertzaileak eta beren artean bat egin nahi duten enpresa eta erakundeak\nInterneten neutraltasuna lortzeko ahaleginak.\nBitTorrent blokeatuta dago?\nBesteak beste, Vint-ek bultzatutako ekimen honetan\nCerf, bilatzaile ezagunaren lehendakariordea eta\nInternet, Google programak prestatuko ditu erabiltzaileek\nzure konexioa frogatu ahal izateko,\nInterneteko beste zerbitzari bat, baina aldi berean\nikertzaileentzako zerbitzari-plataforma irekia.\nHalaber, lortutako datu guztiak aterako dira\njabari publikoari, zabalkundea errazteko.\nAdibidez, programa-garatzaileek egiaztatu ahal izango dute\nbere aplikazioetako bat ez badabil\nfase hasiberriak hiru ditu\naplikazioak beste hainbeste zerbitzaritan. Horietako bat\nMax Planck institutu alemaniarrak egindako tresna,\nBitTorrent dagoen egiaztatzeko balio du.\nartxibo handiak trukatzeko P2P protokolo ezaguna,\nblokeatuta edo mugatuta dago banda-zabaleran.\ndatuak eta parametro hori murrizten duena\nordenagailuaren barne-konfigurazioa edo aldaketa\nsarean bertan. Honako hau hautatzea gomendatzen dute:\nerabiltzailearengandik hurbil dagoen zerbitzaria; gauza bera gertatzen da kasu honetan ere:\nPath and Application Diagnosis, detektatzeaz arduratzen dena\narazoak erabiltzailearengandik hurbilen dagoen tartean.\nune honetan, hurbileko zerbitzariek San bakarrik dituzte\nFrantzisko (Estatu Batuak). Horren ondorioz, testa eginez gero\nEspainiatik transferentzia-tasa handiagoak sortzen ditu\nespero baino gutxiago. Aurten, guztira bat egitea pentsatu dute\nEstatu Batuetan eta Europan banatutako 36 zerbitzariena.\nMeasurement Labs-ek beste bi iragarri ditu\nlaster erantsiko dituen aplikazioak: DiffProbe saiatuko da\nhornitzaileak trafiko jakin bat honela sailkatzen duen atzematea:\nbaj lehentasuna (mantsoago transferitzen dena) eta\nNANO, jakinen errendimendua murrizten den bilatzen duena\naplikazioak edo konexioak.\nNola erreklamatu kontratua ez betetzeagatik\nNoiz kontratua ez betetzeagatik erreklamatu nahi baduzu, operadorearen beraren aurrean protesta egin behar duzu. Ez badu erantzun egokia, kontsumitzaileak Kontsumitzailearen Informaziorako Udal Bulegora (KIUB) jo dezake hurbilekoa edo Bulegoa Telekomunikazioen Erabiltzaileentzako Arreta , non sinadura elektronikoa izanez gero, Internet bidez erreklama dezakezu.\nHonen arabera: indarrean dagoen araudia, operadoreek kontratuan sartu behar dute zerbitzua eten den denbora Hortik aurrera, kalte-ordaina. Industria Ministerioak konpromisoak eta nagusiak hornitzaileak kontratuetan (PDF).\ndatuak google-eu hornitzaileak Internet-eu konexio


“Al Jazeera English da une honetan dagoen komunikabiderik interesgarriena”\nEgipton hasi eta Tunisia, Maroko, Libano, Siria, Kuwait, Bahrein, Yemen eta Sudan bisitatu ditu Fermin Muguruzak (Irun, 1963) urtebetean, herrialde horietako mapa musikala egiteko, 80 musikari baino gehiago elkarrizketatuz. Next Music Station du izena Al Jazeera-rentzat egindako proiektuak eta martxoaren 10etik aurrera emango dute Qatar-eko telebista katearen Documentary Channel-en.\nKairoko Jazz jaialdian\n13 ataleko dokumental saila zenuten pentsatua, baina Aljeria kanpoan utzi behar izan duzue, eta beste leku batzuetan ere izan duzue errodatzeko arazorik.\nBai, hori amorrua Aljeriarena. Sekulako gogoa nuen han bizi diren musikariekin elkartzeko, ondo ezagutzen dut herria (gerra zibila bukatu bezain laster han izan nintzen) eta musikari pila ezagutzen dut, lagun minak; gainera inbertsio handia egin genuen (denboran, baliabideetan eta ekonomikoki). Baina azken unean ez ziguten baimenik eman eta ezinegona, beldurra eragin zigun hurrengo herrialdeetan ere ez ote genituen arazoak izango. Horregatik, hasieratik tentsio izugarrizko errodajeak izan dira. Marokon adibidez hiru egunez material guztia bahituta izan zuten Tangerreko aireportuan; Bahreinen berdin eta klandestinoki aritu behar izan genuen; Sirian sekulako arazoak izan genituen sartzeko eta influentziak erabili behar izan genituen, Hezbolarekin hitz eginez eta guzti… Itzela izan da, baina lan zaila, titanikoa, hamalau hilabetetan hamaika dokumental egitea lan handia delako.\nItzuli eta altxamenduak nagusi dira herrialde arabiarretan.\nBigarren irakurketa daukate orain dokumentalek eta dokumentu bezala geratuko dira historiarako: herrialde hauen mapa musikala dira momentu zehatz batean, hortik aurrera dena aldatu da. Gauza bat da zer kontatzen ziguten, zer bizi izan genuen guk, eta beste bat musikaren bidez zer azaltzen zuten. Eta orain gertatutakoa ikusita, benetan premonitorioak ziren hitzak. Egipton uste genuen altxamendua egongo zela eta odol jarioa izugarria izango zela. Aldiz, kostu humanoa handia izan da, baina izan zitekeenaren aldean deus ez. Han bazegoen esamolde bat, Barne ministroak botatakoa duela zenbait urte eta asko entzuten zena: “80 milioi gara, 5 milioi gutxiago baldin bagara ez da deus gertatzen”… Tortura sistematikoa zegoen edozein txorakeriarengatik, izugarrizko prepotentzia poliziala… Sekulako anabasa zegoen eta oraindik lan asko dago egiteko, ustelkeria oso errotuta dagoelako eta pribilegioei ezetz esatea zaila da, baina ze poza ematen duen diktadore bat botatzen ikusteak!\nDena den, badira elementu batzuk hemengo medioetan oso gutxi ateratzen direnak, ez delako interesatzen: neoliberalismoaren kontrako borrokak direla, kapitalismoaren kontra; eta matxinada langileriak oso ondo ezagutzen duen tresnen bidez egin dutela: greba orokorra, baina dena gelditzen duen greba orokorra. Suezeko kanala gelditu zutenean, eta Kairo, eta herria gelditu zutenean, hor hasi ziren arazoak.\nEz da hemen bezala orduan, zerbitzu minimoen eraginpean…\nPikutara zerbitzu minimoak! Han ogia-eta eramaten zuten, baina gainontzeko guztia geldirik. Gaddafiri entzuten badiogu ere, zer esaten ari da? Mundu guztia lanera itzultzeko. Eta hori kontatzeak esan nahi du herriak boterea daukala, baina hemen anestesiatuta gaude. Bestalde, Mendebaldeak eta Israelek ezarri ditu diktadore horiek (artxiboko irudiak ikustea baino ez dago); puta-semeak dira, baina gure puta-semeak, Rooseveltek Latinoamerikakoei buruz zioen moduan. Erregai hornidura ondo babesteko, etorkinak direla-eta mugak ondo babesteko, eta balizko mehatxu terrorista kontrolpean izateko. Eta horren truke, gainera, guk armak ematen dizkizugu, baita euskaldunok ere. Beraz, zein zoragarria den ikustea horri buelta ematen zaiola, nahiz eta orain gogorra izan.\nDomino efektuak aurrera jarraituko duela uste duzu?\nZer gertatu zen 68an? Ez zen berez etorri, aurreko urteetan jada zerbait pil-pilean zegoen, ura irakiten. Eta 68an egin zuen eztanda, batez ere Europan, baina oro har mundu osoan. Eta orain berdin gertatzen ari da: Mediterraneora iritsi da, Greziaz ahaztu gara, baina Grezian ere sekulako grebak egiten ari dira egunotan, eta estaltzen saiatzen dira, Greziaz hitz egitea delako gure ekonomia kapitalistaz hitz egitea. Ez da domino, baizik ezinegon bat egon dela eta lehertu denean leku batean, ikusi dutenean herria kapaz izan dela hori egiteko eta dakitenean nola egiten den, hori egin dute. Altxamendu armatua izan balitz, ez luke arrakastarik izango, gobernuarentzat errazagoa izango litzatekeelako armei armekin aurre egitea, baina herria horrela altxatzen denean, sekulako lezioa da.\nHain juxtu, 2008an Garbiñe Ubeda lankideak Argiarako elkarrizketatu zintuenean azalera ondorengo titularra atera genuen: “Mundu osoan gerra usaina dago, auzolana da aukera bakarra”. Auzolan hori izan da matxinaden arrakasta?\nDudarik gabe. Bai matxinadetan eta bai egin berri dudan lanean, kulturen arteko solasaldia izan delako. Bidaia hau egiten ari ginenean, Europako mandatariek ondo markatu zituzten beraien diskurtsoaren lerroak: multikulturalismoaren aurka agertu ziren Merkel, Cameron, Sarkozy. Neutroizko bonbak, diskurtso eta kultura bakarraren alde, handien diskurtsoaren alde: neoliberalismoarena, merkatu ekonomiarena. Eta horren aurrean geratzen zaiguna da auzolana. Hori egiten saiatu naiz nire lubakitik, nire esparru kulturaletik: musika, zinema eta topaketa.\nAuzolan hori falta zaigu Mendebaldean?\nBai, oraindik shockpean gaude zenbait herrialdetan, oso gogorra izan delako globalizazioaren kolpea, eta herrestan eraman gaitu. Komunikazio aldetik sekulako hutsuneak daude, birtualki 5.000 lagun dituzula iruditu arren harreman eta elkartasun aldetik asko galdu delako. Hemen daukagun sindikatu nagusia da nire ipurdia eta ni. Bide berriak jorratu behar ditugu.\nGertatzen ari den guztiarekin, herrialde arabiarrez dugun irudia aldatu dela uste duzu?\nIruditzen zait ezetz, Al Jazeera jarraitzen duen jendeak matxinadak baino ez dituelako ikusten, kanal informatiboak espazio gutxi uzten dio kulturari, eta nire ustez kultura da herriak ezagutzeko lanabesa. Hala ere, oso interesgarria da, Al Jazeerari esker lehen eskutik ari garelako aurpegiak ikusten.\nKultura bada tresna, dokumentalok zubi-lana egiten dute?\nBai, konbentzituta nago. Hasteko, jendeak ez dakielako zein musika egiten den herrialde hauetan, ezta musika egiten denik ere; zein musika maila dagoen, kultur maila. Eta ikusteko, baita ere, nola adierazten dituzten gauzak, keinuak, aurpegiak, ahotsa… Balio handiko dokumentalak dira, erakusten duten kultura eta paisaiagatik, eta balio politikoagatik. Imajinatu bidegurutzean dagoen Egipto bezalako herrialdean dagoen multikulturalismoa. Multikulturalismoa ez da bakarrik europarrok esaten dugunean beste kulturekin elkartzea; multikulturalismoa da Egiptok, Sudanek erakusten digutena, biltzen direlako leku guztietako kulturak eta pertsonak. Asko dugu ikasteko.\nZein egitura jarraitzen dute dokumentalek?\nEredua Checkpoint Rock pelikularena izan da: soinu mapa bat marraztea, musika tradizionaletik azken joeretaraino. Bidaia baten bidez askotan (Marokon adibidez Tangerretik Marrakexeraino; Egipton Nilo ibaiaren inguruan…). Leku bakoitzean musikari batekin elkartzen gara eta berak irudikatzen du herri horretan gertatzen dena. Garrantzi handiena hiriburuek daukaten arren, inguruko herriak ere atera ditugu, eta gainera hiriburuetako distrituak izugarriak dira. Mendietara joan gara, portuko arrantzaleengana, basamortuko beduinoengana…\nCheckpoint Rock-en eredua diozu. Salaketa mezua du hark, baina aldi berean erakusten du herri bizia dela palestinarra. Hori aurkituko dugu oraingoan ere?\nBai, hala da. Palestinan ohituta gauden irudiak egon bazeudelako, baina bestelakoak baita ere, ez genuen probokatu, mikroa piztu baino ez genuen egin, eta utzi adierazten. Orain ere hala egin dugu eta diskurtso oso interesgarriak topatu ditugu, poetikoagoak batzuetan, zuzenagoak… Hitz bortitzak erabiltzen zituen rap talde bat Egipton, Tunisiako malouf estiloan herriaren sufrimendua islatu nahi zuen musikaria… Musika tradizionaletik esperimentaziora eta mundu arabiarrean arrakastatsua den hip-hoperainoko bidaia hartzen dute ageri direnek; musikak beste dimentsio bat hartzen du.\nBahman Ghobadiren No one knows about Persian Cats filmak Irango musika undergrounda du ardatz, eta erregimenaren debekuak medio musika egitea transgresioa dela islatzen du. Halakorik ikusi duzu?\nAdibidez, emakume asko ageri dira dokumental hauetan, eta beraien janzkera jada transgresio bat da, baita oholtza gainera atera eta kantatzeko duten jarrera… Bestalde, arazoak dituzte hainbat herrialdetan: adibidez Libanon momentu honetan sekulako leherketa musikala dago, denetariko adierazpideak dituzu (musika tradizionala, esperimentala, rock, hip hop, hardcore, inprobisatua…); ordea, Golkoan (Kuwait, Bahrein, Yemen) atzerapauso handiak ikusi ditugu, zuzeneko kontzerturik ere ezin da antolatu Kuwaiten, eta integrismoak terreno asko irabazi du. Tunisian oso modu metaforikoan erabiltzen dituzte hitzak, zentsurari aurre egiteko; Marokon debekatua dago Sahara hitza erabiltzea… Imajina ezazu pertsona bat itota dagoenean ze besarkada ematen dion musikak.\nEmakumeek paper garrantzitsua dute dokumentalotan.\nTransgresioa zenioen… Abangoardia aipatuko nuke: emakume musikarien kasuan abangoardia da hitza. Hasteko, musika arabiarraren bi totemak emakumezkoak direlako eta herri bakoitzean emakumeak geroz eta espazio gehiago ari dira irabazten herrialde arabiarretan, eta batez ere musikan, buruz buru daude alor horretan gizonezkoekin. Hari narratiboa egin duten pertsona guztiak, Tunisian izan ezik (eta Kuwait eta Bahreinen kometen bidez egin dugu) emakumezkoak dira. Oraindik bidea daukate egiteko (hemen ere bai), baina egia da hango emakumeez dugun estereotipoa lurretik geratzen dela.\nHizkuntza aldarrikatzeko bide gisa ere ba al dute musika?\nDudarik gabe. Gehienek arabieraz egiten dute eta garrantzi handia ematen diote. Gainera, herrialde bakoitzeko arabierak ez du zerikusirik besteekin; Marokoko eta Tunisiako dokumentalak eta Siriako hainbaten adierazpenak, adibidez, Al Jazeeran emango dira arabiera klasikoko azpitituluekin. Eta Libanon adibidez azpimarratzen zuten arabieraz kantatzearen beharra, ingelesa eta frantsesa indarra hartzen ari direlako.\nZein jarrera behar da horrelako lan bat egiteko?\nLeku batera ailegatu eta herri horretan sartzen saiatzea, murgiltzea, herriarekin harremana hartzea. Jendearekin egon, benetan busti herri horretako errealitatearekin, ez hotelean geratzea. Horrela erortzen zaizkizu aurreiritzi pila bat. Musikariok hizkuntza propioa daukagu, berehala konektatzen dugu, erreferentzi asko elkarbanatzen ditugu, eta abantaila dut alde horretatik. Gainera, bidaiatzeko lan talde oso ona izan dut, gerrillakoa, ni neu gerrillakoa naizelako: Natalia de Ancos, Jordi Abusada, Angel Katarain (Kortaturen garaitik nirekin) eta Atxus Acosta, Vicepresidentes-ekoa, nirekin soinu kontuekin baita ere biren garaitik.\nMusikari, kazetari eta zinegile aritu zara dokumentalotan.\nOinarria musika da, musikaritzat jotzen dut nire burua. Baina musikarekin lotuta dauden gauza guztiekin egin dut lan. Musikari, Egin irratian ere komunikatzaile aritu nintzen eta zinemarako soinu-banda ugaritan hartu dut parte. Negu Gorriak-ekin hasi ginen baita ere birak eta kontzertuak grabatzen eta dokumentatzen, Jamaikako esperientziarekin egin nuen lehen dokumentala [Bassque Culture] eta ondoren Checkpoint Rock.\nBeraz, eroso ikusten duzu zure burua zinegile gisa?\nBai, geroz eta gehiago. Batez ere 11 dokumental zuzendu eta gero. Nik dokumentalista diot, ezberdina delako fikzioarekin edo errealitatearekin lan egitea eta ni oso eroso sentitzen naiz errealitatean murgilduta.\nMiarritzeko FIPA jaialdian eta Donostiako Zinemaldian epaimahai lanak ere egin dituzu. Ikasteko aukera izan al duzu beste zuzendarien feedback-etik?\nBai, asko gustatzen zait eztabaidatzea eta zinema zale amorratua naiz, gainera aniztasuna bilatu ohi dute halako epaimahaietan. Korronte pila bat, ikuspuntu oso ezberdinak ikusteko aukera eman zidan epaimahaian egoteak, eta gainontzeko epaimahaikideetatik bai, beti ikasten da, eta beti nago prest ikasteko, beti irekita. Aurten, dokumental hauetako pare bat lotuta pelikula bat osatzea eta Donostiako Zinemaldian eskaintzea gustatuko litzaidake; gero Mexikon DocsDF jaialdian ere emango dute, beste batzuk ere baditut buruan; eta ETBn ematea ere nahi nuke noski, euskarazko azpitituluekin.\nAzken altxamenduekin, oihartzun izugarria hartu du Al Jazeera kateak. Zein filosofia aurkitu duzu bertan?\nEsan dezaket oso harro nagoela beraientzako lan egin izanagatik, berdin altxamenduekin orain egiten ari diren lana ikusita. Askatasun osoa eman didate, behin zein herritan egitea nahi zuten esanda, erabaki guztiak hartzeko. Tentsio momentuak egon dira, korronte ezberdinak daudelako, oso irekia eta ezkertiarra batetik, eta beste bat itxiagoa, eta eztabaida gogorrak izan ditugu, baina zuzendariak nire alde egin zuen. Egin irratian ere korronte itxiagoekin izandako talka eta diskusioak etorri zitzaizkidan burura. Nik Al Jazeeraren Documentary Channel katerako egin dut lan eta harreman handia izan dut Al Jazeera English-ekin. Eta esan diezazuket, Al Jazeera English dela momentu honetan dagoen komunikabiderik interesgarriena, argi eta garbi, dagoen espiritu eta jendeagatik, gehienak BBCtik etorritakoak.\nAl Jazeerari sinesgarritasuna kentzen saiatu dira ordea…\nBai, bai, eta bonbardatzen! Eztabaida bat dago grabatua, non Tony Blair-ek esaten dion Bush-i ezetz, ez bonbardatzeko Al Jazeerako Qatar-eko bulegoak. Baina Bagdadeko bulegoak bonbardatu zituzten. Kazetaritza munduan sekulako prestigioa dauka, baina Europak dituen interesetarako oso txarra da eta saiatuko dira bultzatzen BBC arabieraz eta batez ere Al Arabiya, beraien interesei babes emateko. AEBek eta Saudi Arabiak, konturatu zirenean Al Jazeerak zuen eraginaz (bere kate guztiak kontuan hartuta 40 milioi pertsonako audientzia du) eta ezkertiar asko zegoela hor sartuta, beren katea sortu zuten ondoan, Dubain: Al Arabiya, Saudi Arabiako diruarekin, eta nahiz eta kritikoa izan batzuetan, beti azpimarratuta dago Estatu Batuekiko eta Saudi Arabiarekiko menpekotasuna.\nKanal hauetan artxibatua: Fermin Muguruza | Nazioartea | Musika\nFermin Muguruza kanaletik interesatuko zaizu...\nIrungo Lakaxita gaztetxeak Negu Gorriak taldea omenduko du larunbat honetan ospatuko duen Jaion! festan. Urdanibia plazatik –alegia, Moskutik– abiatuko da festa eta hiria gurutzatuko du “Fight D Power_Kamioi System” kamioi musikalarekin.


TXANDAk promozio lehiaketa berri bat hasi du gaur — Oñatiko udala\nTXANDAk promozio lehiaketa berri bat hasi du gaur\nElkarteko denden erakusleihotan argazkiak jarri dira eta horiei buruzko galderak erantzunez, 20 €ko 50 erosketa txartelen zozketan sartuko da\nDendak Oñatin lehen, orain eta beti lehiaketaren dinamika erraza da. Txandako dendetan eskuratuko diren kartilletako 17 galderak zuzen erantzun behar dira eta erosketak egin diren sei dendetako zigiluez beteta entregatu behar dira. Horrela, 20 €ko 50 erosketa txartelen zozketan parte hartuko da. Baina galderak elkarteko dendetan ikusgai jarri diren antzinako argazkiei buruzkoak dira eta horiek non dauden ez da zehazten.\nArgazkiak aspaldikoak dira, Udal Artxiboan dauden Arlanzon eta Arzuagaren funtsei dagozkionak. Eta iruditan agertzen diren denda edo dendarien izenak, kokapena edota zer nolako generoa saltzen zuten erantzun behar da, besteak beste. Adineko pertsonentzat edo hauen laguntzaz osatzeko lehiaketa asmatu du oraingoan dendarien elkarteak.\nKartilak bete eta entregatzeko, azaroaren 27ra arteko epea dago. Zozketa berriz, azaroaren 30ean egingo da.\nPromozio kanpaina berri honen helburua, Oñatiko merkataritzak inguru sozial eta kulturalarekiko duen konpromisoa agertu eta aldi berean, sektoreak herrian betidanik izan duen garrantziaz sentsibilizatzea da.


Euskaltzaindia gaur - Euskonews\nEuskaltzaindia gaur Euskaltzaindia gaur * Patxi Goenaga Euskaltzaindiaren betebeharrak. Euskaltzaindiaren helburu nagusiak euskararen gramatika legeak ikertzea, lexikoa barne, eta literatur hizkera batua gauzatzea dira, alde batetik, eta hizkuntzaren erabilera bultzatzea eta euskaldunen hizkuntza eskubideak zaintzea, bestetik. Bata Euskaltzaindiaren Iker sailaren ardura da. Bestea, Jagon sailarena. Euskaltzaindia zenbaiten ustez motelegi doa. Beste zenbaiten iritziz, arautu behar ez direnak ere arautzen ari da. Jende askok, berriz, dio Euskaltzaindia arau gehiegi ari dela aldatzen. Argi dago hartu beharreko erabakiak ezin direla, maiz, zirt zart hartu: datuak bilatu behar dira, erabakigai baten aldeko eta kontrako argudioak behar bezala neurtu ... Ongi hartutako erabakiak denbora eskatzen du. Egia da, hala ere, Euskaltzaindiak baliabide gehiago izango balitu, zenbait gauza arinago egingo lituzkeela. Arautzen den guztia arautu beharrik ba ote da? Egiatan literatur hizkuntza batu bat taxutu nahi bada, arautu beharra dago. Hirugarren "salaketa" dela eta, argi esan behar da Euskaltzaindiak oso gai gutxitan aldatu duela bere iritzia. Besterik da euskara batutzat eta Euskaltzaindiaren arautzat "saldutako" zenbait ideia eta iritzi zuzentzera baldin badator noizpait Euskaltzaindia. Adibidez, paisaia ala paisaje behar duen oraintsu arte ez da erabaki. Nekez esan daiteke, hortaz, Euskaltzaindiak araua aldatu duela, oraintsu arte ez baitu ezer esan. Euskaltzaindiak batasungintzan eman duen urrats nagusia 1968an eman zuen Arantzazun. Han markatu ziren geroko ildoak. Mitxelenak 1978an honako gogoeta hau egin zuen: "Arantzazukoez eta ondorengoez oroitzen naizenean, gogoan barrena sumatzen dudana poza da eta ez damua. Inolazko damurik nabaitzen ez dudala esango baldin banu, ez nuke gezurrik esango. Euskaltzaindiak hartu zuen noraezean hartu behar zuen erabakia, artean mila arrazoi edo atxakia zirela medio (lotsa gaiztoa, zeresanen beldurra, bake itxurak gorde nahia bakerik ezzen lekuan\n) hartu ez zuena. Erabakirik onena hartu zuen Euskal Herriari, euskaldun guztiak minduko bazituen ere, aspaldixko zor ziona: batasun bidetik, gerotik gerora ibili gabe, gogotik eta deliberatuki abiatzea" (K. Mitxelena, "Arantzazutik Bergarara", Sobre Historia de la Lengua Vasca, 985 orr.). Zertan da gaur Euskaltzaindia? Euskaltzaindia ikerketan ari da, hiztegigintzan, gramatikan, onomastikan, dialektologian\nBestalde, hizkuntzaren batasunerako bideak aztertzen ere ari da. Ikerketa eta azterketa lan hau batzordeen bidez egiten du Euskaltzaindiak. Araugintzan ere ari da Akademia. Lan hau bere hileroko bilkuretan egiten da batez ere. Baina ikerketaz eta araugintzaz gainera, euskaldunon hizkuntza eskubideak zaintzea ere berea du Euskaltzaindiak, erabiltzen den hizkuntzaren kalitatea zaintzea bezala. Eginbehar horietan biltzen da Euskaltzaindiaren jarduna. Lexikoaren arloko lanak. Une honetan bi dira Akademia lexikografia alorrean garatzen ari den egitasmoak: Orotariko Euskal Hiztegia eta Hiztegi Batua. Orotariko Euskal Hiztegiaren helburua euskararen korpus tradizionala biltzea da. Aldi eta alde guztietako altxor lexikoa biltzea eta sistematizatzea. Ez da hiztegi arauemailea, baina biltzen ditu beharrezko diren datu geografiko eta historikoak, eta autore desberdinen balorazioa egiten du horrela behar bezala oinarritu ahal izateko literatur tradizio desberdinak. Ez da hiztegi etimologiko bat ere, zenbait hitzen jatorriari buruzko xehetasunak jasotzen dituen arren, batez ere kasu eztabaidagarriak direnean edo hitzaren historia osatzeko behar diren kate mailak ongi oinarrituak direnean. Orain arte hamaika liburuki argitaratu dira eta beste bost daude iragarriak. Hiztegi honen oinarrian dagoen materialak (300 bat liburu, 40.000 orrialde) testu mota desberdinak biltzen ditu, era orekatu batean. Obra honen garrantzia euskal lexikografiarako eta euskal ikasketetarako, begien bistakoa da. Mitxelenak hasi eta Sarasolak jarraitzen duen proiektu hau momentu honetan Euskaltzaindiakeskuartean dituenetarik handiena eta garrantzitsuena dela esan daiteke. Hiztegi Batua, oraingoz, batasunerako eskaintzen den hitz zerrenda bat da. Hau bai, hau hiztegi arauemailea dugu. Ohiko hiztegiaren batasun premiari erantzun nahi dio. Oraingoz, hitz zerrenda soila da, definiziorik gabea, nahiz eta zenbaitetan adiera azaltzen den eta adibide batzuk ere ematen diren. Helburua hitz bakoitzaren forma eta erabilera finkatzea da. Lan hau ere garrantzi handikotzat dauka Euskaltzaindiak euskararen batasunari begira. Bi corpus handitan oinarritzen da hiztegi hau, batetik OEH ren corpusa eta bestetik EEBS (Egungo Euskararen Bilketa Sistematikoa). Azken hau UZEI ren laguntzarekin gauzatu da eta 1900 1996 bitarteko testu argitaratuen lagin batek osatua da. Bi corpus hauetan oinarriturik, lehenbiziko fase batean 20.000 hitzeko zerrenda bat eskaini nahi du Euskaltzaindiak, corpusean maizenik agertzen diren hitzez osatua. Zerrenda hau da, behar bezala banatua eta zatikatua, euskaltzainek hileroko bilkuretan aztertzen eta apurka apurka erabakitzen dutena. Une honetan P letran dabil hiztegi hau eta asmoa, 1999aren azkenerako taxutua izatea da. Bigarren fase batean beste zerrenda bat landuko da, beste horrenbeste hitzekin. Euskal gramatikaren azterketa. Hiztegia garrantzizkoa bada, ez da gutxiago gramatika. Gramatika batzordea 1980az geroztik ari da lanean. Orain arte lau liburuki kaleratu ditu Euskal Gramatika. Lehen Urratsak izenburuarekin. Bosgarrenak mendeko zenbait perpausen (erlatiboak, osagarriak, konparatiboak eta ondoriozkoak) azterketa zabala eskainiko du eta laster izango da kalean. Gramatika honen helburua euskarak dituen baliabideak aztertzea eta jendearen esku jartzea da. OEH ko corpusaren gainean egiten da lan. Handik atereak dira adibiderik gehienak. "Lehen Urrats" hauek, orotara, zazpi liburuki izango dituzte. Beraz, oraindik beste lauzpabost urte beharko ditu Gramatika batzordeak lan hau burutzeko. Oraingoz, ez du arauemaile izan nahi, baina noizpait EuskaltzaindiarenGramatika izango denaren oinarria da. Euskararen Atlasa. Lehen begiratuan pentsa litekeenaren kontra, lan honek ez du eragin zuzenik hizkuntza estandarra finkatzeko orduan, kasu bakan batzuetan ez bada. Atlas honek Euskal Herrian zehar 145 puntutan egindako galdeketak (ia 3.000 galdera, gehienak lexikoari eta morfologiari buruzkoak) biltzen ditu. Jasotako informazioa behar bezala aztertu eta antolatu ondoren, mapetan biltzen dira erantzunak. Liburuki bakoitzak 300 bat mapa jasoko ditu, mapa bat galdera bakoitzeko. Aurten ikusiko du argia lehenbiziko liburukiak. Inprimakiaz gainera, jakina, CD ROMetan ere emango da material guztia. Onomastika. Kontuan izanik euskarak ofizialtasunik ez duela oraintsu arte izan, garrantzi handikoa gertatzen da euskararen normalizaziorako leku izenak finkatzea. Horrela ulertu du, gainera, Euskaltzaintzaindiak. Onomastika lan ugari eskaini ditu eta oraindik ere eskainiko ditu. Jadanik arautuak daude bertako hainbat izen eta baita exonimo ugari ere. Hain zuzen, EUDEL ekin ere sinatu berri du hitzarmen bat, Euskal Erkidego Autonomoko leku izenak aztertzeko eta finkatzeko. Jagon sailaren eginkziunak. Euskaltzaindiak gero albora utzi dituen hainbat betebehar hartu izan ditu bere gain: bertsolari txapelketak, euskara tituluak eta abar. Alde horretatik, inguruari egokitzeko gaitasuna izan duela ezin uka. Hizkuntza eskubideen zaintzea dela eta ere, bere laurogei urteetan zehar testuinguru desberdinetan bizitzea egokitu zaio: duela berrogei urte euskaldunak zituen aukerak eta orain dituenak ez dira berdinak. Berdinak ez diren bezala gaur Hegoaldean eta Iparraldean, edo Nafarroan eta Autonomia Erkidegoan. Aldatuz joan dira, hortaz, Euskaltzaindiaren eginbeharrak alde batean eta bestean, aldi batean eta bestean. Premiak berdinak ez direnez, Euskaltzaindia erne egon da eta dago nor zer behar den, sortzetik ezarriak dituen xedeei men eginez: "Euskararen enplegua aitzinatzea eta hizkuntzaren eskubideak zaintzea". Hau, jakina, hizkuntzaren estatusaridagokionez. Baina Jagon sailak oso bere du, bestalde, hizkuntzaren erabilera hedatzea eta erabiltzen den hizkuntzaren kalitatea hobetzen saiatzea ere. Hain zuzen, gero eta gehiago dira Euskaltzaindira ate joka datozenak (itzultzaile, teknikari, idazle,\n) irizpide bila. Erantzun egokia berehala ematea ez da erraza. Euskaltzaindiak, hala ere, erantzun nahi lioke eta behar den azpiegitura jartzen saiatuko da gaur gizarteak eskatzen duenari aurre egiteko. Informatizatze plana onartua du Euskaltzaindiak eta horrek bide emango dio ez bakarrik ikerlanetan emankortasun handiagoa izateko, baita Euskaltzaindiaren eta euskaldunen artean ere komunikazio bizkorragoa, zuzenagoa eta funtzionalagoa lortzeko ere. Laster edonork jo ahalko du Euskaltzaindiaren WEB gunera eta han behar duen informazioa bilduko du. Aldi berriek bide eta metodo berriak eskatzen dituzte. Patxi Goenaga, Euskaltzaindiko idazkaria


Aroztegia onartu du behin betiko Nafarroako Gobernuak - Nafarroa - euskalerriairratia.eus\nEuskalerria Irratia 2017-12-27 09:33\nIngumen Departamentuak onetsi du dokumentua, Baztango, Etxalarko eta Ultzamako udalen alegazioak atzera botata. Errekurtsoa jartzeko aukera dute orain. Herri galdeketan aurka azaldu ziren herritarren %80.\nLuxuzko etxebizitzak, golf zelaiak, spa bat... Lekarozko Aroztegiaren osagaietako batzuk dira horiek. Ingumen Departamentuak onartu du dokumentua, eta, beraz, behin betiko onartu du Nafarroako Gobernuak egitasmoa. Orain, ostegunean hain justu, Baztango udaleko osoko bilkuran emanen diete proiektuaren berri udal ordezkariei.\nBaztango udaleko alkate Joseba Otondok alegazio jarria zuen, informazio eta teknika hutsuneak ez ezik, euskararekiko begirunerik ez izatea leporatzen zion proiektuari; Etxalarko eta Ultzamako udalek ere alegazioa egina zuten, herri galdeketa errespetatu zedin eskatuz -Herritarren %27k bozkatu zuten eta %80ak ezezkoa eman zuen-. Nolanahi ere, atzera bota dituzte alegazio horiek; orain helegitea jartzeko aukera dute.\nUrak harrotu ditu aroztegia proiektuak: laukoaren barruan Geroa Baik baino ez du babesten, Baztango Udal Gobernua kontra dago -EH Bilduk eta Ezkerrak osatzen dute- eta alde udalbatza -Geroa Bai, UPN eta Auzolanean-.\nArgia 2017 ira 01\nEH Bilduk eta Ezkerrak prentsaurrekoa eman dute Aroztegiako proiektua aurrera eramaten ari den enpresak salaketa jarri dielako bost hautetsiri. Eli...\nAroztegiaren aurka Sustraik jarritako helegitea atzera bota du epaileak\nEuskalerria Irratia 2017 eka 20 Nafarroa\n>Epailearen ustez, "erabat justifikatua" dago udalerriz gaindiko izaera. >Aroztegia eta zer? plataformak berretsi du "inposatutako" proi...\nArgia 2017 eka 12\nBatzuetan ez dugu jakiten gure hitzen ibilbidea zein izanen den. Koldo Martinez, Geroa Baiko eledunak, Aroztegiako proiektuak hizkuntzan izanen zue...\nerran.eus 2017 ots 28


Larunbateko pentsioen aldeko mobilizazioetan parte hartzeko deia egiten dugu\n2018/12/18 :: 22:24\nHemen zaude: ARLOAK PENTSIODUNAK Pentsioak Larunbateko pentsioen aldeko mobilizazioetan parte hartzeko deia egiten dugu\n2018/03/16\tHelduak eta Pentsiodunak\t- Pentsioak\nBihar pentsio duinen aldeko hainbat mobilizazio egingo da Hego Euskal Herriko hainbat txokotan, hala nola, Bilbo, Gasteiz, Donostia, Iruñea, Tutera, Tafalla edo Oreretan. LABeko idazkari nagusi Garbiñe Aranburuk Donostiako manifestazioan hartuko du parte.\nLABek bat egiten du pentsioen defentsan egindako deialdi hauekin eta dei egiten die euskal jendarteari, bereziki pentsiodunei, baina baita langabetuei, zigor bikoitza jasotzen duten emakumeei, prekarietatea jasatzen duen gazteriari etab. kalera atera daitezen, bizi baldintza duinen alde mobilizatzen eta borrokatzen.\nZentzu honetan, bereziki aipagarria iruditzen zaio sindikatuari Euskal Herriko Pentsionisten Plataformek aurrera eramandako borroka, 1.080 eurotako gutxieneko pentsioen alde, babes eta gizarte segurantza sistema propioaren alde eta pentsioak KPIaren arabera eguneratzearen alde.\nNabarmena da Euskal Herrian aurrera egin daitekeela horrenbeste urtez pentsionistek egin dituzten aldarrikapenetan. Gutxienez hileroko 1.080 eurotako gutxienezko pentsioak eta orain eta etorkizunean bermatuko dituen babes eta gizarte segurantzako sistema propioa.\nBadakigu ezin dugula askorik itxaron Estatuarengatik, berau eutsi edo babesten dutenengatik. Ez dugu nahi gugatik erabaki dezaten nola bizi nahi dugun. Ez dugu ikusi nahi nola urtez urtez, gure pentsioek eros-ahalmena galtzen duten eta Gobernutik egiten duten bezala, pentsioniston lepotik barre egiten duten.\nHorregatik, nabarmentzen dugu beharrezkoa dela estatus berriak gaitasun arautzaile osoa onar dezan pentsio sistemari dagokionez. Orain eta etorkizunean, pentsio publiko duinak bermatzeko balioko digun Babes eta Gizarte Segurantzako Sistema propio bat, Europako Karta Sozialak zehazten duen moduan, 1.080 eurotako gutxieneko pentsio bat. Oroitarazi behar dugu nola aurkeztu zituzten Hego Euskal Herriko Pentsionisten Plataformek 7.1724 sinadura Gasteizko parlamentuan eta 7.600 Iruñekoan, eta hauek aintzat hartzeko ordua iritsi da.\nOrdua da %0,25arekin konformatzen ez galera esateko ateratzeko. EAJ honen konplize da, miseriazko igoera hori babestu duelako.\nOrdua da pentsioak bermatuko dituzten politika publiko duinak bermatzeko, prekarietatearekin amaituko dutenak, eta kalera ateratzeko deia egiten dugu, datozen 17ko mobilizazioak eta helburu horiek dituztenak babesteko.\nKaleak suminez gero eta beteago daudelarik aurrera pauso bat emateko ordua da.


Vodafonek Espainia aukeratu du "herrialde pilotu" gisa, Europan berehalako mezu elektroniko mugikorra sartzeko | Consumer\nVodafonek Espainia aukeratu du "herrialde pilotu" gisa, Europan berehalako mezu elektroniko mugikorra sartzeko\nReal Mail sistema berriak posta elektronikoa denbora errealean jasotzeko eta bidaltzeko aukera ematen die erabiltzaileei\nEspainia da aste honetatik aurrera posta elektronikoari buruzko haririk gabeko kontsulta egin edo fitxategiak mugikorraren bidez deskarga daitezkeen Europako lehen herrialdea. Vodafone konpainiak Real Mail soluzioa sartu du bere bezero korporatibo eta autonomoentzat Palm Treo 650 telefono adimendunean. Gailu horren bidez, operadoreak handitu egiten ditu erabateko konektibitate mugikorraren aukerak; orain arte, Blackberry bakarrik zegoen.\nReal Mail sistema berriak aukera ematen die erabiltzaileei posta elektronikoa denbora errealean jaso eta bidaltzeko, zuzenean eta haririk gabe, zerbitzaritik deskargatu beharrik gabe. Gainera, Power Point-eko fitxategi erantsiak, irudiak eta HTML bistaratu ahal izango dira, baita Word eta Excel programetako fitxategiak editatu ere. Hau da, erabiltzaileak edozein tokitatik erabil dezake posta, bere ordenagailuaren aurrean egongo balitz bezala.\nPalm Treo 650 hau 249 eurokoa da eta kuota laua du, hilean 25 eurotik gorakoa.\nVodafonetik arrakasta handia espero dute teknologia berri honetarako. “Posta elektronikoa edozein tokitan kontsultatzea orain SMS mezuak bezain ospetsua izango da”, azaldu dute. Telefonia-konpainiako zuzendariek adierazi dutenez, ekimena batez ere ETEetako autonomo edo profesionalentzat da, “posta elektronikoko zerbitzari korporatiborik ez eta Interneteko zerbitzu-hornitzaile batek emandako posta erabiltzen dutenentzat”.\nBestalde, Vodafone Españako enpresa-negozioaren zuzendariak, Antonio Alemanek, adierazi du Treo 650 telefono adimendunak produktibitatea hobetzeko aukera emango diela erabiltzaileei, eta “lana eta bizitza pertsonala hobeto kudeatzeko” aukera emango diela.\nmail-eu movil-eu Telefonia


Azken eguneraketa: 07 Uztaila 2017\nJohnnie-k lasterka egin zuen bere etxetik Dexter Avenue-rainoko kilometro eskasa. Ilobari entzundakoa lehenbailehen Martin artzainari kontatu beharrean zen, berak jakingo zuen zer egin. Abenduko haize hotzak birikak zulatzen zizkion, eta arnasestuka igo zituen eskailerak. BALDA,Nerea" Eserlekua"(Narrazioak) Elizako atea kolpe batez ireki eta otoitzean ari zen gizona berehala zutitu zen iritsi berriaren aztoramena ikusita.\n–Jauna! Rosa! Rosa atxilotu dute!\nMartinek emakumea eserarazi, eta eztula baretu zitzaion arte itxoin zuen.\n–Ilobak kontatu dit omnibusean gertatutakoa. Zuri madarikatu horrek gidatzen duen omnibus hori beteta zihoan, eta zutitzeko eskatu die. Iloba eta beste bat zutitu egin direla, baina Rosa ez dela mugitu. Hantxe gelditu dela Blake horren aginduei jaramonik egin gabe. Poliziari deitu omen dio gero eta eraman egin dutela. Iloba beldurtuta zegoen. Zer egingo dugu, Martin?\nGizona pentsakor gelditu zen une batez. Claudette etorri zitzaion gogora, hilabete batzuk lehenago zuri bati lekua ez uzteagatik espetxeratutako neskatila.\n–Entzudazu. Ralph eta Dexter aurkitu behar dituzu, eta niri esan didazuna kontatu. Esaiezu gureak biltzeko, bihar goizeko 9etan hemen elkartuko gara. Gure garaia iritsi da, esaiezu hori nire partez. Ulertu duzu, Johnnie?\n–Gure garaia. Bihar goizeko 9etan.\n–Garrantzitsua da oso.\n–Eta Rosa, jauna?\n–Lasai. Ni arduratuko naiz.\nEmakumea presaka irten zen. Martinek aldaretik gurutze txiki bat hartu zuen emakumearen bide bera hartu aurretik.\nPolizia-etxean sartu aitzin, berokiko sakelatik gurutzea atera zuen. Harrera egin zion poliziari begirada zertxobait leundu zitzaion hura ikustean.\n–Martin Luther King artzaina. Rosa Parks nire eliztarrari aitortza hartzera nator.\nPoliziak mesfidati begiratu zion.\n–Jaunari egindako bekatuagatik barkamena eskatu beharko dio.\nPolizia pasabide batean desagertu zen, eta itzuli zenean, bere zereginetan murgildu zen zain zeukan gizonari aurpegira begiratu ere egin gabe. Artzain gazteak harrera-gelako bazter hartan zutik eman zituen itxaronaldiak iraun zituen bi orduak, eta, halako batean, itxaropena agortzen hasita zuela, pasabidetik beste polizia bat agertu eta korridorearen bukaerako gela bateraino jarraitzeko esan zion. Hormek margo zati eroriak ageri zituzten, hezetasunak eragindako orbanak sabaiak; eta bertan itxi usain sarkorra, eta bi aulki altzari bakar.\nBerehala eraman zioten Rosa. Jostunak lasai zirudien. Polizia zutik gelditu zen haien ondoan, zurrun, Martinek aitortzak pribatua izan behar zuela esan zion arte.\n–5 minutu. Besterik ez.\nElkarren parean eseri zirenean, Rosak irribarre egin zion gazteari. Esku-ahur kolorgeek jostorratzaren marka gorriak ageri zituzten\n–Behin eta berriz bultzatzen gaituzte. Ezin dut ametitu. Desobedientzia bide ona izan liteke.\nBaiezkoa egin zion Martinek buruaz, eta labur kontatu zion deliberatutakoa.\nRosak ondotxo ezagutzen zuen James F. Blake gidaria, urte bat ere ez zen txartela ordainduta kalean utzi zuenetik. Aurreko atetik sartu, ordaindu, eta atzeko atetik sar zedila agindu zion gizonak egun hartan. Ezpainak amorruz hozkatuta jaitsi zen jostuna autobusetik, eta atzeko aldetik sartzera zihoan une berean, atea muturrean itxi eta autobusa abian jarri zuen. Hantxe gelditu zen Rosa, madarikazioak madarikazioen atzetik, ahotsa urratu arte. Abenduaren lehenengo hartan, High Land etorbideko geltoki batean, gidariak gizon beltz bat kalean utzi zuela ohartu zen Rosa. Gutxirako balio izan zuten autobus barruko beltzek itxoiteko botatako oihuek. Rosaren amorrua ernai zegoen, hortaz, hiru txuri horiek sartu eta Blakek haiei lekua uzteko agindu zienean. Emakumeak gidaria ezagutu zuen, eta amorruak gainezka egin zion.\n–Ni ez naiz zutituko. Hau gure eserlekua da.\nBeste bi gazte beltzek harriduraz begiratu zioten. Johnnieren iloba gaztea atezuan sumatu zuen jostunak, baina berak ezin zuen amorrazioa ez zen beste ezer nabaritu bere baitan.\n–Poliziari deituko diot –mehatxu egin zion gidariak.\n–Zergatik bultzatzen gaituzue beti? –izan zen Rosaren erantzun bakarra.\nPoliziak eskuburdinak jarrita zeramalarik, neska gazteari keinu egin zion begiradaz, eta hura autobusetik salto eginda arineketan atera zen izebaren etxe aldera.\nMartin etxera iritsi zenerako, izotza bazterrak hartzen hasia zen. Urrundik, norbait sumatu zuen bere atarian kuxkurtuta.\n–Jo Ann! Jainkoarren! Hotzak akabatuko zaitu!\nEmakumeak paper bat erakutsi zion.\nMartinek idazkia irakurtzeko tartea hartu zuen.\n–Primeran, Jo Ann, lan ona, bihar gainerakoei erakutsiko diegu. Eta orain goazen ohera. Egun gogorrak ditugu zain.\nDexter Avenueko bilkuraren ondoren, National City Lines konpainiako autobusik ez hartzeko deia egiten zuen panfletoa jaso zuen Claudette Calvinek postontzitik. Sabela laztandu zuen libre zeukan eskuaz. Montgomeryko omnibusak hutsik geldituko ziren urtebetez. Claudetten alabak ez zien bere eserlekua zuriei utzi behar izango.\nIrurtzundar hau Euskal Filologian lizentziatua da eta euskara eta literatura irakaslea Altsasuko institutuan.Idaztea hizkuntzarekiko jakin-minak urratutako beste bide bat da berarentzat.


Arraina eta itsaskiak (II) - bizkaie.biz\nItsaskia noizbehinka bakarrik jaten dan elikagaia dala edo izan beharko litzatekela kontuan hartuta, gomendioa arrainaren inguruan egiten da: oro har, okelea baino arrain gehiago jan beharko geunke, astean 4-7 bider bitartean eta horreetatik 1-3 bider astean arrain urdina.\nEz ahaztu peska azulek koipe onuragarria dauen arren, eguneroko koipe kopuruaren osotasuna kontuan izan behar dala eta eguneko koipeak ez leukela gure energiaren % 30-35 baino gehiago izan behar. Oriotan konserbau dan edozein elikagaik orio horren proportzino bat absorbidu egiten dauela jakitea be garrantzitsua da, hau da, oriotan konserbautako atunak edo sardinek, atun fresko edo sardina freskoek baino koipe gehiago izaten dabe eta jakina, preparetako orduan erabilten dogun orio kopurua be ez da ahaztu behar.\nSarritan umeei arraina ez jake askorik gustetan eta kasu horreetan preparetako modu desbardinakaz aprobea egin beharko geunke, berbarako: tomate saltseagaz nahastean, kroketetan arraina erabiliz, entsaladetan txatka gehituz eta abar.\nGaurkoz amaitzeko gauza bitxi bat kontauko deutsuet: gaur egun, arrain eskasia eta arrantzatzeko orduan sortzen diran hainbat arazoren ondorioz, arraina erostea karua da kasu gehienetan, baina aspaldiko sasoietan arraina jente pobre askoren jatekoa zan eta sarritan gatzetan txarto konserbautako arraina be jaten eben eta, antza danez, neurri batean behintzat, horrek arrainaren fama txarrean eragina izan eban.\nAurreko atalean arrainen taldea ezagutzen hasi ginan eta bere mantenugaiak ura, proteinak, koipeak, bitaminak eta mineralak dirala esan genduan. Jaubetu zaitez irakurle, arrainak talde gorriko beste elikagaiek legez (okeleak eta arrautzak legez) ez daukala karbohidrato kopuru esanguratsurik. Krustazeoen kasuan karbohidratoak % 1-2 izan leitekez eta molusku batzutan % 4-10 bitartean.\nOso kalidade oneko proteinak ditu eta koipeen arabera, zuri eta urdinetan sailkatzen doguz; horrezaz ganera, badakigu arrainaren koipe klasea insaturatua edo osasunerako onuragarria dala.\nArrainen taldeko elikagaik kolesterolean aberatsak ete dira?\nArrainak ez dauka kolesterol kopuru garrantzitsurik baina itsaskiak bai; animalien gibelaren eta okelearen kasuan antzera, itsaski mueta batzuk arrainek baino koipe gramu gitxiago baina kolesterol miligramu gehiago daukie.\nMineralei jagokenez, arrainen muskuluan ez dago kaltzio askorik baina hazurragaz jan ezkero, hainbat kaltzio hartuko dogu. Itsasoko arrainak iodo iturri garrantzitsua dira eta iodo hau garrantzitsua da, batez be, tiroides glandulearen funtzionamendurako (elikaduran iodo gitxiegi hartu ezkero, bozioa jasateko arriskua dago). Iodoa itsasotik hartzen doguzan elikagai guztietan dago, gatzagaz hasi (itsasoko gatza), arrain eta itsakiekaz jarraitu eta alga edota itsosoko beste edozein landare edo animalietan be. Itsosoko elikagaiak sodioan be aberatsak dira (dakizuenez, guk mahaian erabilten dogun gatza, kloruro sodikoa da). Fosforoa eta potasioa be aitatu geinkez arrainaren mineralen artean.\nArrainaren bitaminen artean, B taldetik B12 bitamina aitatuko geunke eta koipeetan disolbagarriak diran bitaminen artean A eta D bitaminak. Garrantzitsua da kontuan izatea, oro har elikagai koipetsuek koipetan disolbagarriak diran bitamina gehiago izaten dabela (A, D, E eta K bitamina gehiago). Beraz, A eta D bitamina arrain urdinetan egongo da gehienbat.\nItsaskiak: krustazeo eta moluskuak\nItsaskiak ur gazi zein gezatako ornobako animaliak dira. Krustazeoen artean, langostak, zigalak, ganbak, kangrejoak, nekorak, zentoiloak eta perzebeak doguz, besteak beste. Moluskuen artean, barriz, almejak, txirlak, berberetxoak, ostrak, muskuiluak, txibiak, txibi erraldoi eta olagarroak beste batzuen artean. Karakolak be itsaskien artean sailkatzen dira.\nItsaskiak freskotan, kongelauta, deshidratauta edota egosita erosi geinkez.\nKrustazeo eta muskuiluak be proteinetan aberatsak dira baina proteina honen balio biologikoa arraina eta okelearena baino bajuagoa da. Iodo, burdin eta zinkean aberatsak dira, baina sarri jaten ez doguzanez, ez dira hain iturri garrantzitsuak.\nEsandako moduan, kolesterolean eta purinetan aberatsak dira, beraz odoleko koipeen edota bihotzeko arazoak eta azido uriko edota gotagaz arazoak dituen personentzat itsaskia ez da bape gomendagarria. Itsaskiak oro har oso koipe gitxikoak dira olagarroa izan ezik; olagarroaren % 11 koipea da, hau da, arrain urdinak beste koipe dauka.\nArrain eta itsaski batzuen koipe eta kolesterol kopuruak agertzen dira hurrengo taulan (beti 100 gramu elikagai kontuan hartuta):\nEnergia (Kilokaloriak) Koipea (gramuak) Kolesterola(miligramuak)\nMakailoa: 86 2 50\nLegatza: 86 2 50\nLengoradua: 73 1 50\nAntxoak: 160 9 95\nAtuna: 225 13 55\nIzokina: 114 8 70\nSardinak: 174 10 100\nOlagarroa: 57 11 -\nGanbak: 96 1,3 150\nZigalak: 70 - 150\nLangosta: 70 - 150\nTxirlak: 50 0,9 50\nOstrak: 80 1,8 50


Bi goierritarrek jokatuko dute Eire-Bankoa txapelketako finala, igandean | Otamotz\nBi goierritarrek jokatuko dute Eire-Bankoa txapelketako finala, igandean\nIgandean, 16:30ean, Eire-Bankoa xake txapelketako azken partidak jokatuko dituzte. Finala Jesus Mari Rodriguez zaldibiarrak eta Jokin Fernandez beasaindarrak jokatuko dute. Hirugarren posturako, Anibal Fernandez eta Carlos Sanchez azkoitiarrek jokatuko dute. Partidak eiretaberna.com webgunean emango dituzte.\nAnibal FernandezCarlos SanchezEire Bankoa xake txapelketaJesus Mari RodriguezJokin Fernandez


2. Gizarte-larrialdiko laguntzen aurrekontu-zuzkidura handitu\nGLLen aurrekontu-zuzkidura handitzea, Jaurlaritzak eta inplikatutako gainerako erakundeek erantzun egokia eman ahal izan diezaieten gizarte-larrialdiko egoera pertsonal eta familiar larrienei.\n130. Gizarte-larrialdiko Laguntzak bermatzea\nGizarte-ekintza, Oinarrizko zerbitzuak, Balioak\nGizarte-larrialdietarako laguntzen aurrekontu-zuzkidura handitzeko jarduketak.\nGizarte Larrialdietarako Laguntzen (GLL) programako kreditua handitzeko aparteko partidaren gehikuntza\n2020. urterako, gizarte-larrialdietarako laguntzetan aurreikusitako gastu espezifiko bakoitzerako gehieneko zenbatekoak ezartzen dira, laguntza horiek estaltzeko esleitutako kredituak banatzeko irizpideak adierazten dira, eta lurralde historiko eta udal bakoitzari 2020. urterako dagokion aurrekontu-muga ezartzen da. Gizarte Larrialdietarako Laguntzen Programako (GLL) kreditua handitzeko aparteko partida, 2020. urtean, aurrekontu-programa (12291), "Covid-19ak eragindako krisiaren aurkako neurriak". Gizarte Larrialdietarako Laguntzen aurrekontua 27,5 milioi €-tik 43,5 milioi €-ra igo da. Zenbatekoa. 16.000.000.- €\nEkintza 2. Gizarte-larrialdiko laguntzen aurrekontu-zuzkidura handitu\nGizarte-larrialdietarako laguntzetan aurreikusitako gastu espezifiko bakoitzerako 2020rako gehieneko zenbatekoak ezartzen dira, laguntza horiek estaltzeko esleitutako kredituak banatzeko irizpideak ezartzen dira, eta 2020rako Euskal Autonomia Erkidegoko lurralde historiko eta udal bakoitzari dagokion aurrekontu-muga ezartzen da. 2019/12/19ko Aginduan ezarritako gehieneko zenbatekoak aldat\nGizarte-larrialdietarako laguntzen aurrekontu-zuzkidura handitzeko jarduketak.: 3 Jarduketak\nGizarte-larrialdietarako laguntzetan aurreikusitako gastu espezifiko bakoitzerako gehieneko zenbatekoak. 2018. urtea.\nGizarte-larrialdietarako laguntzetan aurreikusitako gastu espezifiko bakoitzerako gehieneko zenbatekoak ezartzen dira, horiek estaltzeko esleitutako kredituak banatzeko irizpideak ezartzen dira eta 2018. urterako EAEko lurralde historiko eta udal bakoitzari dagokion aurrekontu-muga finkatzen da.\nGizarte-larrialdietarako laguntzen aurrekontu-zuzkidura handitzeko jarduketak.: 2 Jarduketak


kritiken hemeroteka » Narratzailearen autonomia\n« Urrats erromesak | Aspaldiko partez »\nBazko arrautzak / Mikel Hernandez Abaitua / Elkar, 1995\nNarratzailearen autonomia Edorta Jimenez / Euskaldunon Egunkaria, 1995-09-10\n“Bazko arrautzak” liburuaren atarian Franz Kafkaren esaldi bat jarri du Mikel Hernandez Abaituak: “Don Kixoteren ezbeharra ez zen bere fantasia izan, Sancho Panza baizik”, dio atariko horrek. Hz. Abaituak hautatu duen hori dagoen ipuin edo alegia, hain zuzen ere, Kafkaren ipuin eta alegia guztien artean nik neuk gustokoenetariko bat izanik, urteetan gorde dut gogoan, gogoetarako bidea eman izan dit eta.\nBada, aipu horretan irudimenaren aldarrikapena egiten da, batetik, eta irakurlea-idazlea binomioak funtziona dezala posible egiten duen erreferentzi amankomuntasuna ageri da bestetik, Don Kixote ezagutu ezik aipua ulertzen ez delako ezezik, Kafkaren alegia osoak Don Kixoteren beste irakurrera bat proposatzen digulako ere. “Bazko arrautzak”, liburuko ipuinetan errealitatea irakurtzeko beste modu bat proposatzen zaigu.\nLehen ipuinean, “Begiak” izenburukoan, Kafkaren “Itxuraldaketa” gogora eragiten duen ariketa egin dezagun proposatzen zaigu. Normalitatea hausten duen gertaera baten kronika da, eta, aldi berean, normalitate horrek ezartzen dizkigun morrontzetatik ihes egiteko ahaleginaren kronika ere bada ipuina, nire ustez. Liburuko lehena eta luzeena da eta, bere luze izate horretan ere, amaitutakoan halako paradoxa-sentsazio bat uzten du, susmoa edo, ipuinak duen amaiera fisikoa —ihesa— ote den “gertatu den” horren benetako soluzioa, ala egileak nahi izan duena ez ote den.\nNormaltzat jotzen diren amaierak, hots, hari guztiak ondo josiz proposatzen zaigun gaia zakuan gordetzekoak, beste amaiera bezain arbitrarioak izaten dira, hots, egileek ezarri nahi izaten dituztenak, nahiz eta askotan amaiera-mota hori “ipuinak eskatzen zuena” zela iruditu irakurleari. Ipuin hauetan aldiz, Mikel Hz. Abaituak narratzailearen autonomia aldarrikatzen du, halako moduan non irakurleak ipuina zer den ere galdetu beharra izan dezakeen. Hasteko, erantzun liteke “Bazko Arrautzak” irakurririk, fantasiak dira ipuinak, bai, baina erreala —fantasia ez omen dena— berrirakurtzeko modua ere badira. Ildo horretatik, “Bazko arrautzak” izeneko ipuinean bere errealitate-fantasia jokoa azken muturrera eraman du egileak.\nBitartean, eta esandakoa “Begiak” horretaz gainera, beste lau ipuin irakurri ahal dira, hitzaurrean egileak dioen bezala, “erregistro diferenteekin idatziak”. Egileak liburuko ipuinek “giro edo tonu bat ez dutela” dioelarik, aldiz, ez nator ni horretan bat. Kafkaren ipuinetan bezala, egunekotasunaren gainean hegaldatzen den mustro aipagaitz baten itzala sumatzen da narrazio guztietan —hutsune esistentzialaren mamua?— izuzko eta harridurazko tonu bat ematen ipuin guztiei. Zer esanik ez, horrekin batera fantasia da ipuin guztietako osagarri nagusietako bat, sarrerako hitzei jarraituz. Egilearen setak eta temak betikoak diren arren, liburu hau berria da. Hernandez Abaituaren aurreko narrazio-liburuak ezagutzen dituztenek gogoz ekingo diote “Bazko arrautzak” honi; ezagutzen ez duzuenok baduzue estrainekoz nondik hasi.


Sopelako Udalaren 2021ko aurrekontuen negoziazioan EH Bilduk 150.000€ko partida proposatu zuen, Covid19-ak sortutako krisiaren ondorio sozio-ekonomikoak leuntzeko. Zehazki, ostalaritza, merkatari zein zailtasun ekonomikoak pairatzen dituzten herritarren beharrei erantzuteko (ikus https://labur.eus/XYYfj). EH Bilduren beste proposamenen artean (ikus https://labur.eus/A2ueF), Covid19 Plana finantzatzeko partida onartu egin zen, 2021ko otsailaren 25eko Osoko Bilkuran. Orain arte Covid19 Planaren %20a besterik ez du gastatu Udal Gobernuak. 150.000€tik 30.174€. Ekainean, 9.358€ Zipiriñeko eskolaren garbiketa sendotzeko eta irailean 20.816€ ludoteka/gaztelekuaren kudeaketa hobetzeko. Aldaketa hauek Alkateak hartu ditu aldebakarreko erabakien bitartez, ez dira oposizioarekin adostu eta erabakiak hartu eta gero jakinarazi dizkigute. Beste alde batetik, EAJ-ak proposatutako neurri horiek ez dira benetako talka-plan bat Covid19-aren kontra. Neurri potenteagoak behar ditu Sopelak.\nEH Bilduk 2020an hainbat proposamen aurkeztu zituen Covid19-ren ondorio sozio-ekonomikoei aurre egiteko. Sopelarentzat plan zehatz bat proposatzen genuen (ikus https://labur.eus/IjAZ0), hainbat Udalen esperientzietan oinarrituta, esate baterako Bilboko talka-plana (ikus https://labur.eus/pQEqV) edo beste udalerri batzuetan emandako diru-laguntza zuzenak (ikus https://labur.eus/jJHPS).\nOraingoan HONAKOA ESKATZEN diogu EAJ eta PSEren Sopelako Udal Gobernuari:\nCovid19 Planaren gainontzeko %80a 2021an erabiltzea (119.826,00€-ak). Beste udalerrietako esperientzietan oinarrituz, Sopelako Covid19 Planaren gainerako zenbatekoa 2021an bertan gure herrian inbertitzeko eskatzen dugu.\nZehazki, HONAKO PROPOSAMENAK aurkezten dizkiogu Sopelako Udalari, eztabaidatuak izan daitezen dagokion organuan (Informazio Batzordeak, Bozeramaileen Batzordean), beste talde politikoek proposa ditzaketen bestelako neurriekin batera:\nDenda-bonuak (%50a). Sopelako komertzioetan erosketak finantzatzeko bonuak ateratzea. Sopelako Udalak badu esperientzia horrelako deialdietan (2020an bertan), beraz denda-bonoen prozedura hobetu daiteke iazko balorazioan oinarrituz. Esate baterako, Durangoko Udalak web-aplikazio bar erabiltzen du bere esleipen prozeduran. Ikus https://bonoa.durango.eus/info\nGastro-bonuak (%30a). Prozedura berdintsua erabil daiteke ostalaritza-establezimenduetan, dendetan baina partida murritzago batekin. Esate baterako, Durangoko Udalak web-aplikazio bar erabiltzen du bere esleipen prozeduran. Ikus https://bonoa.durango.eus/bono/1.\nDiru-laguntza zuzenak Sopelako komertzio eta ostalariei, Covid19ak eragindako kalte ekonomikoak arintzeko (%20a). Posiblea da mota horretako diru-laguntza deialdi bat 2021. urtean gauzatzea. Esate baterako, ikus Durangoko Udalak ostalariei emandako diru-laguntzak (https://labur.eus/6Sjyo).\nUste dugu aukera legalak egon badaudela gastu hori 2021an gauzatzeko. Beharrezko da funtsa hori aurten aplikatzea, lehenbailehen, bere onurak herrian ahalik eta azkarren zabal daitezen.Sopelak neurriak behar ditu, horretarako finantzazioa dago, has gaitezen eztabaidatzen, Sopelako Udala berandu dabil jada!


Beheko Errota musika eskolakoek kontzertua eskainiko dute plazan - Eskoriatza - Goiena.eus\nBeheko Errota musika eskolakoek kontzertua eskainiko dute plazan\nMaite Txintxurreta 2015-06-19 10:13\nMusika ikasle bat biolina jotzen.\nMusika eskolako laurogei ikasle baino gehiago batuko dira gaur arratsaldean plazan, urtean zehar landu dutena herritarren aurrean erakusteko.\nTitanic filmaren soinu-banda, Ramones taldearen Rock and roll radio abestia... estilo ugaritako piezak joko dituzte. Zeharkako txirula, haize-instrumentuak, perkusioa eta mota askotariko instrumentuen arteko konboak izango dira, zortzi pieza guztira.\nIkasturte bukaerako kontzertu berezi horretan, Oñatiko musika eskolaren eta Huheziko Haur Hezkuntza graduko ikasleen laguntza izan dute. Azken horiek gorputz perkusio taldearen koreografia prestatu dute.\nBukaeran, aldiz, Oñatikoen txanda helduko da. Eskoriatzako ikasleekin batera joko dute irakasle berarekin landutako pieza bat. Aurrez ere jo izan dute batera Oñatin.\nEuskal Herriko Musika Eskolen Elkarteko kide da Beheko Errota, eta Donostia 2016 proiektuan parte hartzen du. Ekimen horretarako elkarteak pieza berezi bat konposatu du: Musikatu bizitza. Biharko kontzertuan hura erabiliko dute oinarri musikal gisa, datorren ikasturtean zehar asko landuko baitute, eskolatik azaldu dutenez.


San Blas opila, gure gurea — Debabarrena turismo\nSan Blas opila, gure gurea\nSan Blas opila, gure gurea Ba al zenekien San Blas opilak Eibarren duela bere jatorria? San Blasek, eztarriko-mina sendatzen laguntzen zuen santuak, jarraitzaile asko ditu bai Euskal Herrian, baita gure mugetatik haratago ere. Etorri gurera eta dastatu Eibarko estilora egindako Opilak! https://www.debabarrenaturismo.com/eu/albisteak/san-blas-opila-gure-gurea https://www.debabarrenaturismo.com/eu/albisteak/san-blas-opila-gure-gurea/@@download/image/image.jpg\nBa al zenekien San Blas opilak Eibarren duela bere jatorria? San Blasek, eztarriko-mina sendatzen laguntzen zuen santuak, jarraitzaile asko ditu bai Euskal Herrian, baita gure mugetatik haratago ere. Etorri gurera eta dastatu Eibarko estilora egindako Opilak!\nBa al zenekien San Blas opilak Eibarren duela bere jatorria? San Blasek, eztarriko-minei aurre egiteko laguntza ematen zuen santuak, jarraitzaile asko ditu Euskal Herri osoan zehar, baita gure mugetatik haratago ere.\nEsan behar da, ordea, San Blasko opila egitearen tradizioa, aitzinetik, Eibarrek mantendu duela hobekien. Euskal Herriko hainbat txokotan, urtero, Otsailaren 3a heltzen denean, San Blas opila bedeinkatzen da elizetan, Santuari eskertza modura oparitzeko asmoz.\nBaina gaur egun eliza ia guztietan bedeinkatu ohi diren opil horiek Eibarko etxe, obratzaile eta lantegietatik irten ziren, jatorriz, lurralde osoko beste herri zein eskualdeetara.\nHala, Eibarko etxe askotan ohiko opila egiten jarraitzen da, beti ere errezeta tradizionala eskuartean dela. Eibarko, Debabarreneko, eta Gipuzkoako hainbat eta hainbat gozo-denda eta okindegietan dastagai dira dagoeneko Eibarko estilora egindako San Blas opilak.\nEz galdu aukera beraz eta etorri gurera San Blasko Opilik onenak dastatzera! Eta zergatik ez... animatuko al zinake gure gurea den errezeta etxean egitera?


Hübner: 'Europa batua aniztasunean kohesio politikaren bidez' - EBko berriemailea\nDanuta Hübner Batzorde Regional Development (REGI), Europako Parlamentuko presidente. Ekonomia irakaslea eta Lurralde Politikako arduraduna ordezkari ohiak, Hübner izan ezberdinetan parte hartuz Itsas Periferiako urte ugari ekitaldiak eta ustez, Itsas Periferiako dela Itsas Periferiako eta berarekin lan egiten dutenek "know-how eta Itsas Periferiako ideia indarra aktibo garrantzitsuak dira".\nCPMR: Prof. Hübner, zer da gaur egun Kohesio Politikarako erronka nagusia?\nDH: Politika honen erronkarik handiena bere oinarrizko helburua hobeto nola lortzea da: EBren ekonomia, gizarte eta lurralde kohesioa sendotzea hazkundean, enpleguan eta lehiakortasunean inbertituz EB 2020 estrategiarekin bat etorriz. Hau da, batez ere, gaur egun planteatzen dugun galdera, egungo krisiaren berehalako ondorioek larritzen dutenean, kohesio politikak azkenean egin beharko lukeena ahaztu genezake: aldaketa aurreikustea eta ez jarraitzea. Aldaketa Europa 2020 estrategiak dagoeneko definitu duen bidean dago, ekonomikoki integratuagoa eta jasangarriagoa den Batasun baterantz eta mundu mailan EB lehiakorragoa lortzeko. Europa 2020 helburuen esparruan kokatu behar da Batasuneko inbertsio publikoen politika nagusia, modu eraginkor eta eraginkorrenean lagunduz Europako eskualdeen hazkunde iraunkor eta inklusiboa.\nerronkei gure interes nazionalak lentearen bidez aurre badugu, balio erantsia duten EBko Kohesio Politika bat ekarri ahal galtzeko arriskua dugu. Hori dela eta, Europa mailan sinergiak eraiki behar dugu, denean hazteko motor berriak, enplegu iraunkorra, berrikuntza eta ikerketa, baliabideen eraginkortasuna, eta azpiegitura bideratua. Kohesio Politika da, halaber, helburu horiek Europako inbertsio publiko-iturri garrantzitsua. Eraginkortasunez ekonomikoa eta kohesio gaiei buruzko anitzeko gobernantza ezartzeko erronka bat gailendu behar dugu.\nCPMR: Nola ebaluatzen duzu Europako Parlamentuak Europako Kohesio Politika asmo handiko bat mantentzea?\nDH: sarrerako Lisboako Ituna indarrean sartu ostean, Kohesio Politika legedia erabat legegintza-prozedura arruntaren menpe dago. Hau 2014 esparru arautzailearen zati desberdinak negoziazioak ordu amaigabeak ekarri du - 2020 Kohesio Politika, bereziki Ohiko hornidurak arautzea, dudarik gabe, da Legebiltzarra legegintzaldian honekin aurrez aurre legeria zuzenak handienetako bat on. Ez dugu ahaztu behar badirela 325 bilioika euro legedia honen atzean.\nParlamentuak funtsezko zeregina izan du negoziazioetan, kohesio politikaren maila anitzeko eta integratzeko ikuspegi osoan. Kohesio Politikaren barruan Kohesio Politikaren eta Kohesio Politikaren eta EBren beste politiken artean orientazio estrategikoa eta koordinazioa hobetu du. Parlamentuak, Foru Garapenerako Batzordearen bidez zuzenduak, etorkizuneko Kohesio Politikaren legedia hobetu du, aplikagarri diren arauak eta prozedurak arrazionalizatuz eta sinplifikatuz.\nbai legegintza-pakete eta MFF erlazionatutako negoziazioetan, Parlamentuak ditu Kohesio Politika eraginkorragoa defendatzailea, egokitutako hainbat erronka Union begira, erantzun behar izan.\nItsas Periferiako: 2014-2020 Kohesio Politika paketea negoziazioetan zehar, Europako Parlamentuaren eta eskualdeen arteko koordinazioa bereziki emankorra izan da. zein neurritan egin Europako Parlamentuan duten gertuago lan egiteko eskualdeetako erakundeekin batera, bereziki Itsas Periferiako batera, hurrengo hamar urteotan jarraitu behar dela uste duzu?\nNegoziazio horretan, eta hauek hasi aurretik ere, Parlamentuak posible aktore sorta zabalena kolaboratu du, salbu eta aktibo eskualdeko eta toki mailan ere. Legebiltzarrak uste du Kohesio Politika ezin da diseinatu eta bazkide guztien parte-hartze aktiboa izan gabe inplementatu, hain zuzen ere, berebiziko garrantzia dute elkartzea moldaketak gisa eman.\nLegebiltzarrak eskatu du berme sortzeko etorkizuneko politika arkitekturan bezala, beraz, lankidetza-osorik betetzeko politika prestatzeko eta ezartzeko fase guztietan bermatzeko. Hau esparru argi eta loteslea da, eta horrek bazkide, Itsas Periferiako bezalako eskualde-erakundeak barne emandako rola indartzen eratzea dakar. haiekin Lankidetza jarraituko du, Parlamentuak ere kontuan hartzen delako eskualdeko eta tokiko eragileen beharrak, berriz, Europa mailan adostutako helburu komunak mantenduz.\nItsas Periferiako: Aurten 40 dath Itsas Periferiako sortzea urteurrena. Zure ustez, zer du gure erakundearen aktibo onena geroztik 1973 izan da?\nEzagutu ditut Itsas Periferiako urte ugari da. Eta, gainera, ezagutzen dut Kohesio Politika hori bihotzean eta Itsas Periferiako ordezkariek askoren buruan dago, eta zure erakundearen jarduera ugari islatzen da.\nThe know-how eraiki duzu eta aldizka Parlamentuari eta Europako Kohesio Politika interesa eragile guztiekin partekatu, ezagutza eta esperientzia plataformak sortu duzu, eta, beraz, zure ideiak indarra baita zure kideen sare aktibo garrantzitsuak dira Itsas Periferiako du, eta zurekin lan egiten dutenek.\nCPMRren 40 urteurrenaren ospakizunak koherentziaren bidez Kohesio Politikaren bidez Europaren batasunaren eraikuntzan diharduen arrakasta lortzeko aukera ematen dizu.\nHappy Birthday, Periferiako eta Itsasertzeko Europako Eskualdeen Konferentzian!\nGai erlazionatuak:Batzorde Regional Development onDanuta HübnerEBko Kohesio PolitikaREGI


UEMAko kide izatea onartu du Mendaroko Udalak | UEMA - Udalerri Euskaldunen Mankomunitatea\nHasiera » arnasguneak » UEMAko kide izatea onartu du Mendaroko Udalak\n2016(e)ko urriak 28 arnasguneak, udalak, UEMA Erantzunak desaktibatuta daude UEMAko kide izatea onartu du Mendaroko Udalak sarreran\nUdalerri Euskaldunen Mankomunitatean sartzea onartu zuen atzo Mendaroko Udalak, udal osoko bilkuran, aho batez, EH Bilduko bost zinegotzien eta EAJko lau zinegotzien aldeko botoekin. UEMAko ordezkariek abenduan egingo duten batzar nagusian onartu beharko dute Mendaroko Udalaren eskaera, eta behin eskaera onartuta, UEMAko kide den 77. udala izango litzateke Mendaro.\n[Gipuzkoako udalerri euskalduna da Mendaro. 2.037 biztanle ditu, eta %68,9 da euskalduna].\nMendaroko alkate Sonia Garciaren hitzetan “ilusio handiarekin” hartu dute erabakia, “UEMAko kide izan eta euskararen aldeko politika ausartak eta aurrerakoiak elkarlanean egiteko”. Udalerri euskalduna izan arren -2011ko azterketa soziolinguistikoaren arabera biztanleen %68,9 da euskalduna-, azken urteotan behera egin du euskararen erabilerak eta ezagutzak Mendaron. Horregatik, “ahal den heinean beheranzko joera irauli eta euskararen arnasgune izaerari eutsi” nahi diote UEMAko kide eginda. Sonia Garciak nabarmendu duenez, “herrian nabari da aldaketa. Asko galdu da garai bateko kaleko giroa. Ez da lehengoa. Herri txikia da Mendaro, baina duela 10-15 bat urte etxe berri asko eraiki ziren, eta kanpotik jende asko etorri zen, batez ere alboko herri handiagoetatik. Horrek eragin nabarmena izan du euskararen bilakeran eta beheranzko joeran, eta hori irauli nahi dugu”. Horregatik, UEMAra sartzeko erabakiarekin “pozik eta lanerako gogoz” daudela adierazi du.\n[ Sonia Garcia, Mendaroko alkatea].\nMendaro Debabarreneko herria da. Gipuzkoako ipar-mendebaldean dago, eta 2.037 biztanle ditu. Biztanle kopuru horrekin, bi udal ordezkari dagozkio UEMAren batzar nagusian. EH Bilduk eta EAJk bakoitzak ordezkari bana izatea ere onartu zuten atzoko udal osoko bilkuran.\nUEMAko lehendakari Josu Labakak Mendaroko Udalaren urratsa eskertu du, eta bereziki nabarmendu du zinegotzi guztiek aho batez hartu izana erabakia, “ezberdintasunen gainetik, euskararen aldeko politika ausartak batera eta elkarlanean bideratu ahal izateko”.\nMendaro gehituta, 77 udalen artean, 232.000 biztanleko lurgune euskalduna osatzen dute UEMAko herriek.\nAurreko albistea “Zertarako dira euskararen aldeko kanpaina guztiak, eredu izan behar duenak eta herritarrei euskaraz hitz egiteko eskubidea bermatu behar dienak huts egiten baldin badu?”\nHurrengo albisteaEuskararen arnasguneei buruzko tailerrak izango dira azaroaren 5ean eta 12an Legorretan


4.000 euro gastatu dituzte kreditu txartela lapurtu ondoren, eta bankuak ez dio itzuli nahi dirua | Revista\n: 4.000 euro gastatu dituzte kreditu txartela lapurtu ondoren, eta bankuak ez dio itzuli nahi dirua\nHerritar bati kreditu txartela lapurtu zioten kirol klubeko aldagelatik. Egun horretan bertan ohartu zen txartela falta zuela, eta berehala jarri zuen salaketa, eta txartela blokeatzeko agindua ere eman zuen. Ordurako, ordea, txartela erabilia zuten, eta ia 4.000 euroren erosketak eginak. Salaketa jarri zuen bankuaren aurka, diru hori berriz eskuratu nahian, baina bankuak ez zion itzuli, haren iritziz gizonak ez baitzuen arduraz jokatu (bere gauzak ez zituen gorde ez segurtasun kutxan ez klubeko armairuetan). Baina bezeroak irabazi zuen epaiketa. Madrilgo Probintzia Auzitegiko 11. atalak epaitu zuen auzia, eta 2008ko maiatzaren 22an eman zuen epaia: ohiko gauzak segurtasun kutxan ez sartzea eta klubeko armairuetan ere ez gordetzea ere ez zen izan arduragabea, epailearen iritziz, frogatuta geratu baitzen gauza guztiak klub barrenean utzi zituela, horretarako egokituta zegoen lekuan, aldageletan alegia. Hori ikusita, 3.915 euroko zigorra ordaintzera behar zuen bankua, eta interesak eta epaiketaren kostuak ere ordaindu behar izan zituen.


Linux erabiltzaileentzat | Consumer\nSistema eragile librearen zenbait bertsiok aurrera egin dute erabiltzeko erraztasunean eta instalatzeko erraztasunean.\nDuela urte batzuk, Linux erabiltzaile arruntarentzako arazoen eta zailtasunen sinonimoa zen, Windows erabiltzen ohituta baitzegoen. Gaur egun, sistema eragile libre hori sustatzen duten enpresak eta erakundeak ingurune grafikoa hobetzen saiatu dira, Windows-eko aldaketa zeregin erraza izan arte. Ubuntu da Windowsen erabiltzaileak erakarri dituzten banaketen (bertsioen) artean izen ezagunena, baina antzeko beste batzuk daude prestazioei eta erraztasunari dagokienez.\nUltraeramangarriak, Linux bakunaren intsigniak\n/imgs/2008/09/ordenador.jpg2007. urtearen amaieratik eta 2008. urtearen hasieratik, kostu txikiko ultraeramangarriek, puntakoak ez diren osagaiekin fabrikatuak eta sistema eragile gisa Linux-ekin salduak, erabiltzaileen gustua lortu dute, lehenik Estatu Batuetan eta azkenaldian Europan. Ekipo horiek muntatzen dituen sistema eragilea asko sinplifikatu da, produktu horiekin funtzionatzen has baitaiteke jarraibideen liburua irakurri beharrik gabe.\nHala, ikono handiak dituzten idazmahaiak dira, aplikazioak erabilgarritasunaren arabera sailkatzen dituzten fitxetan banatuak. Adibidez, "Internet"-n, nabigatzailea, posta elektronikoko programa, mezularitzako bezeroa eta hainbat web-aplikaziotarako estekak biltzen dira, URL hori berehala irekitzen dutenak.\nEkipo horiek erabiltzeko erraztasunari gehitu behar zaio erosoa dela programa arruntenak lehenespenez sartzea, eta ez dela ezer instalatu behar eskuz. Horrela, erabiltzaileak testu-prozesadorea, kalkulu-orria, aurkezpen-softwarea, irudien eta multimediaren erreproduzitzaileak edo Internetekin lotutako programak ditu.\nUltraeramangarri bakoitza, bere banaketaKostu txikiko ultraeramangarriek, puntakoak ez diren osagaiekin fabrikatuak eta sistema eragile gisa Linux-ekin salduak, erabiltzaileen gustua bereganatu dute.\nFabrikatzaileek Linuxen hainbat banaketa hautatu dituzte ultra-arinentzat. Asusek, joera horri hasiera eman zion markak, Xandros egokitu du. Haren jatorria Debianetik dator eta IceWM erabiltzen du X Window mahaigaineko ingurunearen kudeatzaile gisa. Beste modelo batzuek, hala nola Acer Aspire One eta Airis Kira, Fedon oinarritutako Linpus Lite erabiltzen dute.\nBanaketa horrek, besterik adierazi ezean, ikono handien itxura eta fitxen araberako zatiketa hartzen ditu, baina mahai gaineko sistema eragileenaren antzeko estetika hautatzeko aukera ematen du. Bestalde, Mandrivak Intel Classmatera egokitutako bertsio bat egin du. Garapen-bidean dauden herrialdeetako haurren heziketarako ultraeramangarria da Intel Classmate, eta ultraeramangarrien fabrikatzaileek erabil dezaten prestatutako Mini bertsio bat sortu du.\nUbuntu Asus Ee-etara eramateko proiektu bat ere sortu da, Ubuntu Eee izenekoa. Ez du inolako harremanik ez Canonicalekin, ez Asusekin, ordenagailua fabrikatzen duten enpresekin. Hain zuzen, Canonical garatzaileekin harremanetan jarri da, beren marka erabil ez dezaten, eta haiek beste izen bat bilatzen dute banatzeko.\nUbuntu Eee Canonicalen garapen ofizialean oinarritzen da, Ubuntu Network Remix izenekoa, ultraeramangarrientzat optimizatutako sistema eragilearen bertsioa. Hala ere, instalatzeko zailtasuna dela eta, oraingoz ez dute gomendatzen, Linuxen adituak diren erabiltzaileak edo ordenagailu-fabrikatzaileak izan ezik.\nJoan hurrengo orrira: Erabiltzen errazak diren beste banaketa batzuk »\nbanaketak erabiltzaileak linux-eu programas-eu sistema eragile libre


Tuterako paloteadoko dantza eta bertso zorrotzak Basaurin ikusi ahal izango dira Dantza Agerketaren 45. urteurrenean — dantzan.eus\nHemen zaude: Hasiera › Albisteak › Tuterako paloteadoko dantza eta bertso zorrotzak Basaurin ikusi ahal izango dira Dantza Agerketaren 45. urteurrenean\nMarkina-Xemeingo Zerutxu dantza taldea. Dantza Agerketa, Basauri, 2002. Argazkia: Oier Araolaza-Dantzan.eus CC-BY-SA\nTokiko dantzak jasoko ditu Basaurik Dantza Agerketarekin irailaren 16an, 19:00etatik aurrera. Bizkotxalde parkean izan ohi da, baina eguraldi txarragatik Sozial Antzokian izango dela iragarri dute antolatzaileek. 45. edizioan Euskal Herriko honako taldeek hartuko dute parte:\nKuartango (Araba): Kuartangoko gazteak urtero biltzen dira korpus ospakizuna eta Trinitatearen dantza eta giza-dorrea prestatzeko. Tradizio hori erakutsiko dute Basaurin, 1986an egin zuten bezala.\nMarkina (Bizkaia): Zerutxu dantza-taldeak Markinako soka-dantza aurkeztuko du lehen aldiz Basaurin, ezpata-dantza eta zahagi-dantza ere egingo dituzte.\nLizartza (Gipuzkoa): Otsolar taldeko kideek, euren herriko inauteri-dantzak erakutsiko dituzte, tartean, makila- eta brokel-dantzak.\nTutera (Nafarroa): Tuterako Paloteado de San Juan dantza-taldeak bere 40. urteurrena ospatu berri du eta lehen aldiz dantzatuko dituzte herritik kanpo bezpera-dantzak, Basauriri espresuki eskainitako bertsoez lagunduta.\nDonibane Lohizune (Lapurdi): Begiraleak taldeko kideek Lapurdiko folklorearen erakustaldi bat egingo dute fanfarrearen erritmoan. Kontra-dantzak, makila-txikiena, Makeako soka-dantza… dantzatuko dituzte.\n19:00etan tailerrak (birziklatutako objektuez egindako musika-tresnak taxutu, txapak eta erraldoitxoak egin, orri-markatzaileak...) baita sagardo eta txorizo dastatzea ere.\n19:30etatik aurrera erromeria Mojaparte plazan.\n19:00etan, ekitaldi nagusia Sozial Antzokian, Euskal Herriko bost talde autoktonoren emanaldia.\n19:00etan, Basauriko Agintzari, Basauritar eta Edurre dantza taldeen emanaldia Sozial Antzokian.\nHelburua: tokiko dantzei bultzada eta balorea ematea\n45. edizioko azken prestaketetan, ekitaldiaren antolatzaileak elkarrizketatu ditu kulturklik-ek. Jaialdiaren nortasunaz, bilakaeraz eta etorkizunaz aritu dira antolatzaileak.\nDantza Agerketako antolatzaileak. Irudia: Kulturklik\nAntolatzaileek elkarrizketan azaldu dutenez 1960-70eko hamarkadan lekuko dantzen ikerketak eta bilketak ugaritu ziren; folklorearen errepresentazio gisa ulertuz eta ikuskizun hutsetik bereiziz dantza horiek. Testuinguru horretan, eta Sabin Egiguren-en eskutik, sortu zela Dantza Agerketa azaldu dute antolatzaileek. Aurrekariak izan bazituen ere, lehenengo Dantza Agerketa 1972an ospatu zen “Euskal Herriko Lehen Dantza Agerketa Nagusia” izenarekin.\nDonibane Garaziko Garaztarrak dantza taldea. Dantza Agerketa, Basauri, 2002. Argazkia: Oier Araolaza-Dantzan.eus CC-BY-SA\nAntolatzaileek diote Dantza Agerketarekin, tokiko dantzen jatorriari heltzeko mugimenduarekin bat egin zuela Basaurik. Beraien herriak Euskal Herriko hainbat dantza egun berean, denak batera, ikusteko aukera eman zuela azaldu dute; kontuan hartuta garai hartan egun baino erraztasun gutxiago zeudela Euskal Herrian zehar mugitzeko. Lan handia izan zen hasiera batean, euren herritik dantzara inoiz atera gabe zegoen jendea, Dantza Agerketan parte hartzera konbentzitzea, ulertaraztea beraien dantza autoktonoak zuen balioa eta gainera hori oholtzara eramatea.\nZubietako johaldunak. Dantza Agerketa, Basauri, 2002. Argazkia: Oier Araolaza-Dantzan.eus CC-BY-SA\nTokian tokiko dantzak eta dantzariak balioan\nBadaude dantza batzuk Basaurin ikusi izan direnak eta orain galduak direnak. Villabuenako makila-dantzak, esaterako, 1977an Basaurin Villabuena bertako dantzariek eskaini zituzten. Gero taldea bertan behera geratu zen, eta Villabuenako dantzak ez dituzte herritarrek dantzatu hainbat urtez, ez kanpoan ez herrian ere. Dantza Agerketaren helburua talde autoktonoei bultzada ematea da, talde askok aitortu izan dute Basaurira joatea, eurek egiten dutena baloratzeko eta horretan jarraitzeko pizgarria izan dela askotan.\nOiongo Irule dantza taldea. Dantza Agerketa, Basauri, 2002. Argazkia: Oier Araolaza-Dantzan.eus CC-BY-SA\nTokiko dantzek aldaketak izango dituztela onartzen dute, zerbait bizia denez, beti doazela aldatzen eta momentuko errealitatera egokitzen. Beraien nahia euren nortasunari eustea da, beti ere, garaira moldatuz. 50. edizioan dute jomuga, mende erdiko lana behar bezala ospatu nahi dute.\nElkarrizketa osoa: Dantza Agerketa, investigación y exhibición con "marca" Basauri (Kulturklik)


elizaran.eus - 2014-15 Jarduerak\nBalenciaga Museoaren Bisita\nUrriaren 8an, asteazkenean, ikastetxeko Merkataritza eta Marketin-eko Erdi Mailako ikasleak, euren tutorearekin batera, Getarian kokatuta dagoen Balenciaga Museora joan ziren, hango erakusketak, baita museoko arkitektura berezia ere ikustera.\nBisita gidatua izan zen, non goi-mailaren jostunaren behin- betiko eta behin-behiko bildumak ikusi zituzten, azalduz ze publizitate mota egin zuen Balenciagak, zeintzuk izan ziren bere lorpenak, bezero motak, dendak,eta abar.\nEsperientzia nahiko interesgarria izan zen, ikasleen ustez.\nZurekin Bat eta Hotzaldiren Bisita\nUrriaren 16 eta 17an lanbide hastapenako administrazioko eta erdi-mailako merkataritza jarduenetako eta administrazio-kudeaketako ikasleek, Caritasera Ion Odriozolarekin bisita egin zuten: Hotzaldi eta Zurekin Bat ezagutu zuten eta bertan egiten diren jarduerak ere.\nEgun batzuk lehenago ikastetxean hitzaldi bat eman zuen Ion Odriozolak, eta bertan gaur egungo gizartean boluntario aritzen dinerean lana ezagutzera eman zigun. Batez ere, gure ingurune hurbilean Caritasek egiten duen lana\nElizaran Euskal Unibertsitatearekin\nElizaran ikastetxeak, lanbide heziketako ikastetxea izanik, teoría eta praktika errealitatera hurbiltzen dituen proiektuak lantzen jarraitzen du. Zentzu honetan, Euskal Herriko Unibertsitateko ikasleek (EHU-UPV), Gradu amaierako lana egiteko gure ikastetxea erabili dute. Lan honek, beraien ezagutza teoriko-praktikoari aplikazio erreala lagundu du.\nDonostiako Alkatea Elizarango Pintxo-potean\nUrriaren 2an gure ikastetxeko Ikasenpresako ikasleek aurtengo pintxo-pote berria hasi dute eta Donostiako alkatea den Juan Karlos Izagirreren bisita izan dute. Alkateak hamaiketakoa egiteko aukera izan du eta horrela dirua jasotzeko egiten den ekintza honetan parte hartu du.\nAstero, asteartean eta ostiralean, 11:00etan, Santa Maria elizaren atrioan Pintxo-potea egingo da eta jasotako dirua Ikasenpresako hezkuntza-proiektua finantzatzeko erabiliko da.\nElizaran Ikastetxea Donostiako Zinemaldiarekin


Eremu berdean hirugarren egunez - Usurbil - Noaua.eus\nEremu berdean hirugarren egunez\nNoaua Aldizkaria 2020-12-30 13:39\n0 covid19 kasu bederatzigarren egunez jarraian eta hirugarren egunez eremu berdean esnatu da Usurbil, Eusko Jaurlarizaren Osasun Sailak asteazken honetan kaleratu dituen azken datu epidemiologikoen arabera.\nDuela 24 orduko albistea ia kopiatu besterik ez du egin behar izan. Bederatzigarren egunez jarraian covid19 kasu berririk ez Usurbilen, eta hirugarrenez eremu berdean esnatu da udalerri hau; 100.00 biztanleko 14 eguneko 31,66ko intzidentziarekin.\nKoronabirus kasu berririk ez Usurbilen, bederatzigarren egunez jarraian. Uda partetik ez ditugu hainbeste egun segidan izan covid19 kasu berririk gabe.\nIntzidentzia baxuenetarikoa Buruntzaldean\nUsurbil eremu berdean da aipatu moduan, Lasarte-Oriak horian segitzen du. Baita bi udalerriok osatzen duten zonaldeak ere; 120,70eko intzidentzia du egun, murrizten doa. 10 kasu antzeman dituzte azken 7 egunotan.\n-Andoain: 267,65 (duela astebetekoarekin alderatuta: 1,33. Azken 7 egunetan 19 kasu).\n-Astigarraga: 113,27 (duela astebetekoarekin alderatuta: 0,30. Azken 7 egunetan 4 kasu).\n-Hernani: 149,90 (duela astebetekoarekin alderatuta: 1,25. Azken 7 egunetan 9 kasu).\n-Lasarte-Oria: 154,05 (duela astebetekoarekin alderatuta: 0,60. Azken 7 egunetan 10 kasu).\nMutriku, Usurbil eta Urnieta dira eremu berdean diren 5.000 biztanletik gorako udalerri bakarrak Gipuzkoan. 100.000 biztanleko azken 14 egunetako intzidentzia metatua 257,11raino murriztu denez bestalde, eremu horira igaro da Gipuzkoa. Udalerrietako egoera izaten ari den bilakaeraren lekuko ondoko datuak. Azaroan ia Gipuzkoa osoa eremu gorrian egon ostean, egun 4 udalerri ditu eremu gorrian, 6 eremu laranjan, 21 eremu horian eta 3 eremu berdean.\nEAE mailako datuei dagokienean, 8.657 PCR proba egin dituzte azken 24 orduotan. 517 izan dira positiboak; 207 Gipuzkoan, 216 Bizkaian eta 88 Araban. 6 eremu honetatik kanpo bizi direnen artean. 53 pertsona ospitaleratu zituzten atzo, 79 daude ZIU-n. Puntu bakarraren azpitik izatea gomendatzen duten oinarrizko birsorkuntza tasa 0.97koa da gaur.\nAbenduaren 21etik 27ra 57 hildako zenbatu ditu Osasun Sailak EAE-n.


Txertoa — Eibar.ORG | Eibarko peoria\nHemen zaude: Hasiera / Blogak / Amatiño / Txertoa\nAmatiño 2021/11/25 23:55\nGaur jarri didate Covid-19ren aurkako txertoaren hirugarren dosia. Sei hilabete zehatz joan dira bigarrena ipini zidatenetik eta neuk eskatu dut hirugarrena internetez, inork noiz deituko zain geratzeke. Bete-betean txertozale naiz. Eta ez txerto honen edo haren zale, txertaketa-lorpenaren zale baizik. Kultura honetakoak gara. Kultura honetan haziak eta heziak. Zientziari esker.\nWikipediari jaramonik egingo badiogu, txertoa “prestakin biologikoa da, gaixotasun baten aurrean inmunitate hartua aktibatzen duena”. Harrigarri samarra bada ere, hainbati entzunez gero badirudi txertoa dela, oro har, Covid-19ari erantzuteko aurkitu berri den ezusteko tresna. Hala ere, Munduko Osasun Erakundearen ustez txertoa da, definizioz, “gaixotasun infekziosoaren kontra egiteko historian egon den baliabiderik garrantzitsuena”.\nAzken bi mendeotan hogeita hamarren bat txerto-mota lortu ditu medikuntzak, eta mundua bestelakoa litzateke era bateko zein besteko txertoak indarrean jarri izan ez balira, kolera, amorrua, tuberkulosia, sukar horia, tifusa, malaria, ebola edo dengearen aurkako txertoak, esaterako, ezagunenak baino ez aipatze arren.\nGure gurasoek ez ziguten baimenik eskatu nafarreria, elgorria edo beste pareren bat txerto jartzeko, gure seme-alabei poliomielitisaren aurkako txertoa ezartzeko galdetu ez genien bezala. 1999an, berriz, nik neuk erabaki nuen gripearen aurkako txertoa hartzea eta geroztik urtero hartu izan dut, aurrerantzean, ziurrenik, Covid-19aren aurkakoa ere urtero jarri beharko edo jarriko dudan bezala.\nSegurutik, Covid-19aren aurkako txertoa ez da perfektua. Zalantzarik ez, gero, hobetu beharreko akatsik, jariorik eta itokinik ez duela falta. Ziur ere, txertoa jartzearen kontrako argudioez liburu lodikotea idatzi zitekeela, aldeko arrazoiez beste hainbesteko liburu mardulik osatzerik legokeen bezala. Baina, bata zein bestea plazaratu arren, bietako bat bera ere ez litzateke baliozkoa, ezta biak elkarren ondoan metatuz gero elkarrekin zientziarik osatuko ere.\nMetodoa, zientifikoa izango bada, aldeko zein kontrako arrazoiak eta argudioak bildu beharko ditu, aurrez aurre jarri, ikertu, zientzia-ebidentziak identifikatu, balantza egin eta erabaki.\nGehienon irudiko, zientzia-komunitateak aspaldi erabaki zuen erabaki beharrekoa, baita Covid-19ren aurkako txertoari dagokionez ere, kontrako iritzirik sekula falta izango ez den arren.\nEz dago ebidentzia zientifikorik txertoen eraginkortasunari buruz, ez Covid-19an eta ez aurrekoetan. "Vacunaciones sistemáticas en cuestión" Juan Manuel Marín Olmos, medikua eta historialaria. Estatistika ofizialak eta gaixotasun infekziosoen bilakaera txertoen sarrerarekin...Espainiako estatistikak eta AEBetakoak oso antzekoak dira.\nEzin da zientifikoki demostratu gaixotasun infekziosoen urritzea txertoei esker izan denik. Murriztuta zeuden txertoen aurretik INEren datuen arabera. Txertoei esker ordea bai sortu dela tuberkulosia Afrikan eta 200.000 umek ondorio larriak dituztela Indian poliomelitisaren txertoen eraginez Gatestarren esperimentuetan.\nZientzia ez da entitate jainkotu bat, askok hartzen duten bezala edo era erlijiosoan inokulatua dagoen bezala. Zientzia metodo zientifikoaren bitartez jakituriara gerturatzeko bidea da, eta dogmatatik urrun, beti teoriak zalantzan jartzen eta esperimentuak egiten. Txertoen alde zientzia gutxi eta propaganda asko Zientziaren izenean amen.\nTxertuen barri ez jakixat ezer. Hartu jittuat hartu biharreko guztziak, ia holan libratzen garan pandemia honetatik. Bide batez,Zorionak euskaltzain ohorezko izendatu hautelako, ohore ondo merezia. Besarkadia.\n[Biharbada ez dok izan leku hau aproposena hi zoriontzeko, baina nunbaitten izan juat horren berri Asierren bidez, baina etxakixat nun]\nEskerrik asko, Serafin. Zorionak jasotzeko edozein leku dok ona.\nTxertuen gainian, barriz, nik be ez jakixat askorik baina, biharreko kontuak dirala-ta, egun bittan egon barri nok Santiagoko Unibersidadian eta, gazterixia nagusi dan arren, esango najeukek, itxuraz behintzat, han jendiak hemen baino zuhurrago diharduala. Tabernetan be nabarmena dok hemen sumatzen ez da kontu haundixa.\nEskerrik asko. Eta eutsi goixari.